url: =Biakna Pawlpi Khenkhap: Minam kikhen :: ZOMI DAILY\nposted on 9 June 2016 at 7:21 pm Lomkholna: Article, Biakna\nZo pau tawh lai kigelh tam nai het lo a, a kigelh sunsun te pen minam vai, biakna vai leh khantohna ding cih bang ahi hi. Minam vai a kigelh ciangin i kipumkhat theih loh na hiam, a hih kei leh kipumkhatna ding, minam makaite mawhsakna cihte bang hi deuh se hi. Tua lo a biakna thu a kigen ciangin lah kha thu bek mah ci tentan in, mihingte kikal thu khong bang Pasian thu tawh kisai kha lo kei bangin kingaihsun mah bang hi. Khantohna ding thu a kigen na peuhmahah Japante, Americate, tumlam gamte, adg., bang ci khantoh hiam cih bang kigen pha ciamciam hi.\nAhih hang, i Zogamah khantohna a om na dingin bang cih ding cih pen gen phak hi nai lo lai hi. Hih bang te limhtak a kikupna a om theih na dingin ei leh ei kivaihawmna a kician mahmah neih kisam masa a hihna thu hong phawksak hi. India kumpi ukhna nuai a om Zo mite in bel kipawlna, biakna tawh kisai lo zong kinei thei a, zong suakta takin na kisem thei ahih manin minam makai cih tuam ding bang zong om tei hi. Ahih hangin Kawl kumpi ukhna sung a om Zo mite in biakna lo buang kipawlna neih theih mel lo, bek tham lo-in biakna pawlpi nangawn in suakta takin na sem thei lo lai hi. Hih ci bang dinmun a ki-om ahih manin biakna makaite tauvuan lian mahmah a, ahih hangin kimkhatte a nasepzia uh minam a ding a nongkai thei pawl khat om hi. Tuate kikum leng cih ngaihsutna tawh hih thuluii kong gelh ahi hi.\nKhristiante a dingin leitung vai leh biakna vai cih kikhen tuam thei ding hi lo hi. I nek i dawn nangawn Pasian vangliatna a kilatna dingin a ne a dawn ding te hi hang. Tua ahih manin biakna makai i cih te zong minam makai i cih phadiakte tawh a kilamdangna om thei tuan lo khat hong suak hi. Pasian in Zo mite minamdangte ukna nuai a om dingin hong deih tuan lo ding hi. Tua ahih manin, Israel te bangin i ginatlohna hang un mite khut nuai-ah a om i hi uh hi. India kumpi ukhna pen mipi ukhna (democracy) hi a, tua ahih manin, i sanggamte in Mizogam state nei-in amau leh amau vaihawmna kineih ta uh hi. Mizogam pua lamah omte in mite ukhna nuai-ah om in i Zo ngeina na ngawn zuun zo lo liangin haksatna leh nelhsiahna i tuak uh hi. Tu ciang dong hih bangin haksatna i thuak zongin minam vai-ah mapangkhawm thei nai lo lai zen hi hang. Hih pen bang hang hi ding hiam? Bang hangin Zo mite kikhen zak pha diak se ahi hiam? Bang hangin Pasian khat bia tektek na ngawn kideidanna uang bawl se i hi hiam? Bang hangin laipil laisiam tam tektek kikhen zak tektek se i hiam?\nHite i ngaihsut ciangin lungliap huai ngeungau mahmah hi. I neu tung pek pan pankhawm hatna cih a thei lo kuamah om lo ding hi. Ahih hangin, tu ciang dong a pangkhawm thei lo Zo minamte i hih pen dahhuai hi. Mite in hong khenin i Zogam hong tenneensak gawp na pi in, tua teng hun sa lo-in ei leh ei kalah gi a khung ditdiat lai te i hi zen uh hi. Hih gi a khung te pen, a tamzaw pawlpi makaite bang hi zaw lai hi. Tua ahih manin biakna makai te in a sep ding uh, a vaihawmzia uh limhphatak kingaihsutkikna a neih ding uh deih huai, bekthamlo-in, lunggulh huai ngaungau hi. Jesu in, “Pa aw, amaute khempeuh pumkhat a suah theih na ding un ka hong ngetsak hi” na ci hi (Jn. 17:20). Tua ahih manin biakna pawlpi khatah a kikhawm khawm liailiai kimlai a khenkham ziau a, pawl dang tuamtuam a din te in, Jesu deihna tawh kituak het lo kha ngial ding hi. Tua ahih manin, i gam a lungdamna thu hong gen masate i nasepzia tawm i kikum masa ding hi hang.\nChin-Lushai Expedition (1889-90) in Britishte’n Zogam hong luh uh a, tua hun a kipanin Zogam hong uk uh hi. Tuama kum 1888 in Carson te nupa in Thayetmyo ah Chin Mission ci-in nasep na kipan khin zo uh hi. Hih hunin Zaang a om Zomite lakah Kristian suak bang zah hiam na om khin zo hi. Ahih hangin i Zogam Khamtung lamah lungdamna thu tung nai lo a, kuamah Kristian a suak om nailo hi. February 2,1899 ciangin Zogam khamtung lamah phual sat dingin hong kisa uh a, March 15 ni-in Haka khua Chin Mission Centre khat hong phut khe leuleu uh hi. Tuama, 1893 kum in Lushai Hills ah Lorrain leh Savidge te in lungdamna thugen na kipan khin tham ta uh hi.\nHih bang a Mission Centre phutkhiat cih pen, tuhunlai a tumlam gam pan a panpihna tawh a kiphuan ziauziau te tawh kibang khawl lo ding hi. Laura Carson i gelh laibu Pioneer, Trails, Trials and Triumphs i sim ciangin bang zahin haksatna, eite tungah lungdamna thu hong puak theihna dingun, na thuak uh hiam cih i mu thei hi. Pau theih ngei vet loh hong sin tawm uh a, damloh-hitang a tuah ciang nangawn un a kem ding om lo in, haksatna tampi hong thuak uh hi. Hih lungdamna thu pen itna tawh khaici bangin hong vawh uh hi a, tua itna om lo hileh tulai kimkhatten i lunggulh tinten na mun uh USA gam panin genthei thuak dingin hong kuan khia dingin lamet huai lo hi. Tua hi a, tuhun ciangin tua itna khaici pen bang ci bangin ei Zomite lakah posakin gahsuahsak i hi uh hiam cih ei leh ei kidot huai sa mahmah ing.\nNidang lai-in kipi-kitten lam tawh kisai-in hong khen thei thu bang zah hiam zehtang bang kei-in na kidek kei hi hang. Adiakin kaunei, ahih kei leh tua beh, tua khua, hiam cihte na kici-in na kideidan mahmah in zi-le-ta ding nangawnin kila ngam lo zahin na ki-om zen hi. Kristian i suah nung ciangin tuate tungah gualzo bangin i kingaihsun uh hi, a lungdam huai khat hong suak hi. Ahih leh tuhun ciangin bangmah kideidanna om lo-in kipi kitengin i om uh hiam? Jesu sungah pumkhat hi hang ci-in kristian tengin kideidanna gi i taang-tual (society) sungah i koih lai uh hiam? cih kingaihsut huai sa ing.\nZomi Kristiante sungah kideidanna pen hong khang semsemin tu ciangin Lai Siangtho khat bek zang khawmte nangawn, gtn. Tedim Lai Siangtho zangte bek nangawn – saandan, muhdan, khiatdan – kibang lo cizenin pawl tampi i kisuah zen uh hi. Muhdan saandan akibat loh manin eisung na ngawnah pawlkhatte saandan panin Kristian a suak masa a i gen theih zel uh Pu Tuam Hang leh Pau Suan te vantunggam tung lo ding mah tawh a kibangsak zong om ta hi-in muh theih bang om hi. Athur Carson te nupa, J. H. Cope te nupa, Dr. East leh a dangdangte hong puak lungdamna thu pen Lai Siangtho sung a kigelh teng mah hi a, bang hangin tu ciangin thu-um mi ciatciat kideidanna bawlin kilang pan sese ihi uh hiam? Jesu a dingin dahhuai lua lo ding hiam ci-in ngaihsun thei zel ing. Jesu in a lunggulh leh adeih thu in a nungzui a misiangtho teng kipumkhat ding thu a hi hi.\nKei ngaihsutna panin nidanglai a i kideidannate – kaunei, pau thelno khat le nih kibang lo, beh le phung, khua le tui – cihte pen tuhun ciangin hih muhdan / saandan kibang lo paulap a pawl tuamtuam (denomination tuamtuam) a i kikhen uh tawh a kilamdanna om lo hi ci lel ing. Tuhun ciangin mi khat’ makai utman, gamdang pan huhna ngah nawp man, ahih kei leh midang a kristian pihte tawh kiho theih loh man khong a pawl tuamtuam kidinte pen khangthakte a dingin nongkaina tampi piang sak hi. Midangte bangin Lai Siangtho version tuamtuam nei zo zong hi bek lo muhdan / sandan kibanglo i cih pen i thu theih i tel taktak loh man hi hiam ci nuam phial ing. Hih teng hangin mi a ki-it a kingai na ngawn buai lawh a, nungak tangval a deih na ngawn ten pih ngam lo in ki-om zen a, i pumkhat suah ding a deihpa a dingin lungliap huai mahmah kha dingin um ing.\nPasian thu pen ut bangbang i kaih ziauziau manin hong gawm ding pen hong khenzak pen i suahsak taak manin dahhuai sa mahmah ing. Tua ahih manin sanggamte aw limhtak ngaihsun pha thak dih ni. I damsung a na sem a, a nungzui ding a i ki-ap napa, To Jesuh, lungsim leh deihna bang ahi hiam ci-in ngaihsun pha thak dih ni. Pawlpi mite tungah khasia na kisak hun zong om dinga, vaihawmzia na deih loh hun zong hong om tham mah ding hi. Tuate pen pawltuam sat hiam, phut hiam na ding thu hi lo a, Pasian kiangah thungetna tawh koh ding hi zaw hi. Nang deihna leh Pasian a a kituah naak leh Pasian in hoih a sak bang leh hun asak ciang hong sem ziau ding hi.\nBiakna mahmahah zong kipumkhat thei le hang a hileh leitung vai-ah zong thukhat lakhat kisat khawm thei ding a, minamdangte in zong hong nawpneh lo in, hong zahtak ding uh hi. Tua bek thamlo-in, i Zolai mahmah zong zuun khawmin, eimahmah hamphatna dingin i zang thei ding hi. Tua ahih manin i biakna makaite in pawlpi dang hong phut khia nawnlo-in a om sa te a ngawn hong gawm khawm thei lai le uh i minam a dingin thupha naak hong hi ding a, Topa Jesu a dingin satan tungah gual zawhna lianpi hi ding hi. Ei Pasian nasem a i kingaihsut lai-in setan vanzat lianpen i suah khak ding lau huai hi. Gal zawhna dingin i galte pawl tuamtuam in i khen zawh leh zawhsa bekthamlo-in do zong ngailo thei hi. Mitungah vaihawmin a ukhzawh na ding un British te in divide and rule cih policy na zang uh hi. Pawlpi a khenkham ziauziau a, pawl dang phut ziauziau makaite pen satan divide and rule policy vanzat lianpi ahih khak ding lauhuai ka sa hi. Tua ahih manin a kuamapeuh, a diakin biakna makaite, kingaihsunpha-in, Jesu Pawlpi pen ei business empire bangin ngaihsun lo-in, sawm-a-khat hong lut behna ding deihna khong hiam in Pawlpi khenkham nawn kei le hang i Topa Jesu deihna tawh kituak ding hi. Tua sangin, Pasian hing bia teng kipumkhatin na semkhawm le hang Pasian a lungdam ding a, i minam hong kipumkhat sem ding a, cidamin khangto-in leitungbup in a theihphak hong suak ding hi.\nDr. L. Lam Khan Piang pen Jawaharlal Nehru University pan MA, PhD ngah hi-a, minam it khangno khat hi. Sang a mankhit ciang in, Jamia Millia Islamia, New Delhi ah Lecturer sem a, Department of Planning and Evaluation, National Institute of Health and Family Welfare ahzong Lecturer sem ngei hi.\nPrevious: Zeisu kuahiam? ~ Rev. Lian Za Tuang\nNext: Eite’ ading asia ageel ngeilo Pasian\nUp dan san dan ki bang lo pen Zomi te bek hi lo hi.Leitung bup ah up dan san dan ki bat loh na hangin pawl tampi a om hi a,Upna ki bat loh na hangin a ki khen a hi hi.Upna ki bat loh na hangin a ki khen i hih leh kikhen ding mah ahi hi.Upna ki bang lo pi in biakna ki pia khawm thei lo hi.A hi zong in upna ki bang pawlpi khat sung a om khawm kim lai in Mun leh Zaa thu neih nop na leh Mimal ki deidan na te tawh pawlpi a ki khen leh Jeisu pumpi a sat kham’ i hi ding a,Pasian lungdam peuh mah lo ding hi.


timestamp: atn

url: =Article :: Page 415 :: ZOMI DAILY\nposted on 15 February 2010 at 9:00 am UTC+9:30 Lomkholna: Article, Hauthang, Zomi Nam Ni\nposted on 4 February 2010 at 11:28 am UTC+9:30 Lomkholna: Article, Ginkhannang, Zomi Nam Ni\nposted on 31 January 2010 at 10:25 am UTC+9:30 Lomkholna: Article, Hauzacin\nposted on 28 January 2010 at 2:15 pm UTC+9:30 Lomkholna: Article, Feature, Sawltak, Tech\nposted on 20 January 2010 at 8:04 pm UTC+9:30 Lomkholna: Article, Dalsianmung\nposted on 16 January 2010 at 9:21 am UTC+9:30 Lomkholna: Article, Education, Pumkhanpau, Youth\nNuntakna Ciktui: Zomite hamphatna leh thupha naak ~ Dr. Pum Khan Pau BC 700/600 hun pawlin Pasian in Jeremiah kiangah: “Ka mite in…nuntakna ciktui ahi keimah a hong taisan zo uh hi,” ci hi.(Jeremiah …\nContinue Reading about Nuntakna Ciktui: Zomite hamphatna leh thupha naak ~ Dr. Pum Khan Pau →\nCare the Living leh JK Kam Muntuamtuam a om Zomipihte: JK Kam in “Ka la na ngaihsak un” a cih tawh kisai, a ngai khin tampi om ding lamen ing. Ka lungdampihna le thupi ka sakzia tawmkhat mipihte …\nContinue Reading about Care the Living leh JK Kam →\nposted on 11 January 2010 at 10:20 pm UTC+9:30 Lomkholna: Article\nMalaysia Zomi Genvai Kipawlna (ZSM) Thukhun Zomi Social-Welfare of Malaysia (ZSM) BylawA. Min, Omna, Gamgi I. Amin:Kipawlna minpen Zomi Social- welfare of Malaysia (ZSM) Zomi Genvai Kipawlna …\nContinue Reading about Malaysia Zomi Genvai Kipawlna (ZSM) Thukhun →


url: =Piancilna 48 | Siantongluan\nTua zawh a sawtloin, "Na pa a ci na hi," ci-in Josef kiangah kigen ahih ciangin amah in a tapa nihte Manasseh leh Efraim a paipih hi.\nJakob kiangah, "Na tapa Josef na kiangah hong pai hi," ci-in kigen hi. Tua ciangin Israel in a tha sanin a lupna tungah a tu hi.\nJakob in Josef kiangah, "Kanaan gam Luz-ah Vanglian Pasian kei tungah hong kilangin kei thupha hong pia a,\nkei kiangah, En in, nang hong pungsakin, mihing hon khatin hong bawlin, nang khit cianga na suanlekhakte tungah a neih tawntung dingun hih leitang ka pia ding hi, hong ci hi.\n"Tu-in, Egypt-ah nang kiangah kong pai ma-in Egypt gam sungah nang sung panin a suak na tapa nihte keima-a ahi hi. Reuben leh Simeon-te mah bangin Efraim leh Manasseh zong keima-a hi ding hi.\nAmaute khit cianga nang sung panin a suak tate pen nangma-a hi ding hi. Amau gamh luahna-ah amau sanggamte min tawh amaute kilo khawm ding hi.\nBang hang hiam cih leh Paddan panin ka pai lai-in, Efrath tun ma diak, Kanaan gam lamkalah ka dahna dingin ka zi Rachel hong si hi. Efrath (Bethlehem) paina lampi-ah amah ka vui hi," a ci hi.\nIsrael in Josef tapate a muh ciangin amah in, "Hihte kua ahi hiam?" a ci hi.\nJosef in a pa kiangah, "Pasian in hih lai-ah kei hong piak ka tapate ahi hi," a ci hi. Amah in, "Kong thum hi; amaute thupha ka piak theihna dingin ka kiangah hong paipih in," a ci hi.\nTu-in Israel mitte a khanghamna hangin maang a, amah in khua mu theilo hi. Tua ahih ciangin Josef in ama kiangah amaute paipih hi. Amah in amaute namin a kawi hi.\nIsrael in Josef kiangah, "Na maitang a hong mu kik dingin ka kingaihsun kei hi. Tua hi napi, Pasian in na tate zong kei hong musak hi," a ci hi.\nTua ciangin Josef in amaute a khuk panin lakhia-in amahmah lei lam nga-in a kun hi.\nJosef in amaute gel la-in, Efraim taklam khut, Israel veilam khutah, Manasseh veilam khut, Israel taklam khutah a paipih hi.\nIsrael in a taklam khut zanin a nauzaw Efraim lu tungah nga a, Manasseh a ta upa ahih manin, a khut kipaihpeh sakin Manasseh lu tungah a veilam khut a nga hi.\nAmah in Josef thupha pia-in, "Ka pate Abraham leh Isaac in a na a sep Pasian, tuni dongin ka nuntak tawntungah lam hong pi Pasian,\nsiatna khempeuh panin kei hong tankhia vantung mi in hih tangvalte thupha pia hen la, amaute sungah keima min leh ka pa Abraham leh Isaac min kizomsak hen la, leitungah amaute mi honpi khatin khangsak ta hen!" a ci hi.\nA pa in a taklam khut Efraim lu tungah a koih Josef in a muh ciangin, tua in amah lungkimlo sak hi. Efraim lu panin Manasseh lu tungah koih dingin amah in a pa khut a la hi.\nJosef in a pa kiangah, "Hilo hi, pa aw; hih pen a suak masa ahi hi. Na taklam khut ama lu tungah koih in," a ci hi.\nAhih hangin a pa in nial a, "Ka thei hi, ka ta aw; ka thei hi. Amah zong mi khat suak ding a, amah zong lian ding hi. Ahi zongin amah sangin a naupa lianzaw ding a, a suanlekhakte, minam lianpi khat suak ding hi," a ci hi.\nTua ahih ciangin amah in tua ni-in amaute thupha pia a, "Note, Israel sungah thupha na hi ding uh a, Pasian in Efraim leh Manasseh bangin note hong bawl hen, kici ding hi," a ci hi. Tua bangin Jakob in Manasseh mai-ah Efraim a koih hi.\nTua ciangin Israel in Josef kiangah, "En in, kei a si ding ka hi ta hi. Ahih hangin Pasian in nang hong ompih ding a, na pate leitangah nang hong paipih kik ding hi.\nTua thamloin, ka namsau leh ka thal tawh Amor mite khut tung panin ka lak mualpang khat, na sanggamte tung sangin nang tungah kong piazaw hi," a ci hi.


url: =Bethlehem Thu ~ Pu Thangboi :: ZOMI DAILY\nposted on 22 December 2017 at 5:31 pm Lomkholna: Article, Biakna, Thangboi\nTopa Zeisu’ suahna Bethlehem khua thu theihhuai asa ta ding in tawm suut dih ni e maw.\nBethlehem khua pen Palestine kiim a khua te lak ah khua upa mahmah tangkhua khat hi. Jacob te’ khanlai pek in omkhin hi. Bethlehem akhiatna pen “Ansaal” (house of bread) cihna hi. Ama’ min masa pen bel Efrath (Pian 35:16) hi in akhiatna bel gahpha (fruitful) cihna hi.\nJerusalem pan khang lam (southern) tai 6 leh furlong 2 na ah om hi. Ruth i khua lah hi a (Ruth 1:9) David i khua zong ahi hi (1 Sam 17:12). Israel te’ kumpi lina ahi Rehoboam in hoihtak in lampha kik hi (2 Khang 11:5-10).\nLeitung tangthu a mi minthang mahmah khat ahi kumpi kungpu (emperor) Constantine i nu Helena in AD 327 kum in Zeisu’ suahna mun tektek ah biakinn khat lamsak hi. Tua biakinn min pen Church of the Nativity kici a tulaitak leitung a muhtheih biakinn lak ah a upapen ahi hi.\nTua biakinn pen Samaritan te’n AD 529 kum in kumpi tawh akidona vuah nakpi tak in susia uh hi. Kumpi kungpu Justinian I in lampha kik leuleu hi. Muslim te’n AD 637 kum in la uh hi. AD 1099 kum crusade kidonapi ah Christian te’n a lakkik dong uh Muslim te’ khut sung ah kum 462 sung vilvel om hi. AD 1350 kiim pawl a kipan in Ottoman empire te’ khutsung tung a 1920 kum pan in British te’ khut sung tung hi.\nUNO i ukna nuai ah koih ding in 1947 kum in UN in khentat hi. 1948 kum Israel gam hong piankhit phet a Arab – Israel kidona khit teh Jordan te’ khut sung tung hi. 1967 kum Ni 6 Gal kidona ah Pasian in alamdang tak in Israel te gualzawhna pia ahih man in Israel te’ khut sung tungkik hi. Ahi zong in 1995 kum a Isael kumpi leh PLO (Palestine Liberation Organization)te’ kithukimna ahi Oslo Accords tungtawn in 1995 kum a kipan hih mun pen Palestine te’ thuneihna nuai ah ki koih hi.\nTulaitak in Bethlehem khua ah atengte pen atamzaw muslim te hi. Ahi zong in Palestine te zong tampitak mah Christian om uh hi. Mi 30,000 kiim teng hi. Leikiuli pan a pai khualzinmite pen hih Bethlehem khuamite’ nuntakna sihuipi khat ahi hi. Zeisu’ suahna khua ahih ban ah Jacob in a ngaih mahmah azi Rachael i han zong hih khua nawl ah om ahih man in tua munuam a pai bekbek zong khuai vaitung bang den hi.\nTuipi pan asanna pi 2,543 bang pha ahih man in Zogam khuahun sun phialmawk hi. December leh March kha kikal sung teng guah zu in khua zong dam ci hi. Zogam dan mah in January kha mah dam pen ci uh hi.\nBiakna tuamtuam te’ LST te in pasian khat suak ding ahih lam gentek uh hi. Ahizong in koimun ah suak ding hiam cih akician a gen omlo hi. Ahi zong in Pasian’ Kammal LST sung Micah 5:2 sung ah amun amual ding kician tak in nagen hi.\nLai nong simsak lungdam mahmah ing. Ka Lungdam Bawl letsong in na ngaihsut sak in.\nZeisu’ suahna tawh Pasian’ hong piak Thupha namkim nang leh na innkuanpihte’ tung ah hong tung ngiat hen. Amen.\nPrevious: South Korea ah kimawlna Fitness Center innpikhat meikang, mi 29 si\nNext: Malaysia gamsungah abeisa kalsung in Terrorist migilo 20 kimankhia


url: =Procurement Officer jobs in Karak at Khushal Khan Khattak University on May 10,2019 | PaperPk.com\nKhushal Khan Khattak University Karak Pakistan.\nKhushal Khan Khattak University Karak Jobs For Assistant Professor, Associate Professor, Lecturer, Registrar, Procurement Officer, Research Officer, Assistant Director Audit\nKhushal Khan Khattak University Karak Jobs For Procurement Officer. Required Qualification: Master Degree from Recognized University/ Institution. Attractive Salary Package. Last Date for Submission of Application 28th May 2019.\nProcurement Officer jobs in Khushal Khan Khattak University Karak, in Pakistan published on Paperpk.com from newspaper on May 10,2019. Job seekers who are already working as Trainee Procurement Officer , Procurement Officer , Trainee Officer , Procurement Executive , Procurement Manager , Officer can also apply for post of Procurement Officer\nProcurement Officer jobs in Karak\nDaily Aaj Newspaper Jobs in Karak


url: =Bawhlung Suih Khit Ciang - TUNGZANG NEWS\nBiakinn ah ka tun ciang ka zun suak ahih ciangin tuibuk ah ka lutsuak nuam hi. Biakinn kongcingpa in tuibuk na nawt a, a zo lian ahi hi. Ka lut thei diam cih ka dot khit ciangin 'hithei e' hong ci a, ka lut hi. Ahi zongin a nawtna tui keu nailo in tuibuk sual kawtlai hi. Ka sik ciangin ka kaihseng (phanat) tunga buan bang pawlkhat sual kawt ah kimu thei ahih manin 'den ciang ka nawt kik ding man sum nong piak kul tuak ei' ciin hong ciamnuih hi. Kei zong 'awle, hihen ou' ciin ka ciamnuih kik hi. Ka pusuak ciangin amah tuibuk kongkhak ah na dinglai a, lawmte tawh na kiho ngakngak lai hi. Kei zong 'koi ka sikna munte va nawtsiang ning ei' ciin a sualnawtna puanlom a bul pan manin ka saan sawm leh 'Heih, a taktak in nang hih len dingin kilawmlo hi,' hong ci mawk hi! 'Bang hang in maw?' 'Tuibuk nawtsiangna vante nang let dingin a kilawmlo hi, nang na hihna tawh kituak lo hi, nang dinmun leh kei dinmun kibanglo hi. Nang pen makai hi in kei pen nasem hi ing,' hong ci mawk hi. Dena ka ciamnuih uh pen hong thutak gen mahmah ta a, hong kisuanlah-huai phialta mawk hi. Ko, Zomi ngei ah tua banga a niam a sangzaw cih bang omlo in ka kideidan kei uh hi. Christian sungah zong tua banga a sangzaw a niamzaw cih bang omlo hi, cih koh upna leh koh zuihdan hi ka cih uh hangin. Noh pen makai hi in koh pen nasem ka hi uh hi. Kideidanna a om lian loh hangin kei adingin nang hih bang sualnawt kong sepsak ding kilawmlo hi hong ci zen hi.\nAhi zongin khatveivei ciang liangko kikim banga i om laitak a kingeksak, mite in hong 'sepsak leh' cih lunggulhna nei om thei hiam cih khawng ka ngaihsun hi. Lawmte khat in bel tuate pawl pen 'ki sia sak' ci in 'Sia Lungsim, Bu Lungsim' pua ci ziau se hi. Ann tuun nangawn 'hong phelsak in' ci nuam leh kilawm! Nahtang nangawn 'hong khehsak ve' ci hileh kilawm!! Ngabengte ciamnuihna ah, "Nangtang na duhna?" acih leh a lawmin, "Khehsa maw?" ciin dawng hi ci hi. Tua dan lungsim zong a nei omkhak theih, tuah khak theih hi. Ki bu sak, ki sia sak cihna hi ding hi. A bu, a sia te a bu hilo, a sia hilo cihna hilo in mite tungah a kilawmlo zah donga a lamet uh ciang mipi in cimtaak in nopmawhsa uh hi.\nTuibuk nawtsiang leh makai dinmun banga 'kilawmlo' cih bang zah donga ngaihsutna Zomi sungah i neih lianloh hangin tua zuulzuul a ngaihsutna a pai khat bel khatveivei om thei hi cih i phawk ding hoihsa ing. Tua bang ngaihsutna leh lametna a neite adingin a kilawmlo leh a vallua hi cih theiin mipi in tua tan thupisalo uh hi cih a phawk uh zong hoih hi.\nKhatveivei lah Zomi sungah kihelzau lua liang in i makaite nangawn zahtak dan kisin hetlo in i meltheih bawl lua liang leuleu hi. Nam dang khat makai leh pu aw, pi aw ci napi Zomi khat makai hileh 'ka theihsa hi, ka muhsa hi, a khua a tui zong ka theih hi' ci hilehang kilawm phial in kithupi bawl, kizahtak bawl kisiamlo hi. Hodan, kholhdan kilawm zong zang thei mello in kipheng om gawp zong a baih mahmah himawk hi. Zomi te khantohna kum za tampi pha nailo i ci kha ding hi, zong himah hi. Ahi zongin midang ahih cianga zahtak bawl khuankhuan in Zomi teekteek ahih cianga lawmbawl lua, meltheihbawl lua, theihsa bawllua cih pen kilekkimlo hi. Midang i hopih zah mah in i Zomi pihte zong i bawl ding a kilawm naciang khat om hi. Ulian hong pai ding ciin khuazang a a dawn uh leh a khuapihpa uh ulian na hi, mi khat in, "Eh! ulian hong pai ding ka sak leh ka khuapihpa uh na hi leltak" ci hi cih ciamnuih cihtak a kigen kaza ngei hi. Zomi bawk thum sangin namdang san thum khat zahtak bawl nuam zah a mihai khawng zong mihing om theih hi.\nZomi te kikhangto zaw in kilamto diaidiai hi hang. A khangto a kahto mite gamtat bang hi a, a khantohna uh bang tawh kiteh a, bang tawh kiciamteh, kisit hiam cih i theih tohtoh zong hoih hi. A niamte sep ding tua, a sangte sep ding tua cih bangin khentatsa leh koihsa omlo hi. I Topa Zeisu hong sinsak bang 'kiniamkhiat a mite ading nasem hih ding' hizaw lai hi; kiphatsak nading, kiliatsak nading om vetlo hi. Gamtat kilawm pen a pilna te muh ah zahtak huai a, a haite muh ah etteh huai a, mittawte in zong cim kilkel in mu in bilngongte in zong ciantak in za uh hi. Tua zaha sangto munzang ah Zomi te i kalsuan (nuam)ta hi. Topa in hong huh ding hi. A kilimneih hilo, a kibawltawm hilo, a kithanuamsak tawm hilo a thanuam ngiat, a kithukhualsak hilo a thukhual ngiat, a kipilsaktawm hilo a pil gamtat ngiat, a hoih a thei a agen bek hilo in a hoih a kilawma gamta thei, gamta siam Zomi hikim dingin i biakin Pasian in hong siamta hen.


url: =Shehdikimi-'A'!: nauzubillah himin zalik!\nPosted by Shehdikimi-'A'! at 16:24


url: =Huhna Khempeuh Alimci Hi-kimlo :: ZOMI DAILY\nHuhna Khempeuh Alimci Hi-kimlo\nposted on 23 March 2015 at 11:29 am Lomkholna: Article, Zokhai\nMinam vaai hitaleh biakna vaai hitaleh kipawlna khempeuh-ah thulehla om-a, thusa om-in thuvaan akiguanna aziak-pen tua kipawlna acidam nading, abit nading, akhantoh nading leh avaangphat nading ngiimna ahihlam kithei kimciat dinghi.\nKipawlna khatpeuh-ah, upa makaai khatpeuh-in ama’ uutthu, ama’ hoihsak bek-tawh thukhensat ziauziau lo-a, kuppihding atuam-a akiseh mite akilawm bang-in akuppih khitciang-in amaute’ khensatna tungtawn-in masuan kizom zeel-hi. Makaai upa khat-in ama’ hoihsak: ahoihna gencian thei, asepsuah ziadingzong thei, mapan ziadingzong kiginkholhna aneihteng-tawh alawmte adiak-in amah-tawh thugen vaaihawm ding-a akiseh koppihte’ kiang-ah thusunna bawl-a, “ahoih ahihlam” alawmte atheihsak khitteh thukhensatna-ah buaina omlo-in kilungkim ciat-hi.\nThukhensatna tungtawn-a kalsuanzia hihbang hi-a, minam vaai-ah hitaleh biakna vaai-ah hitaleh hih paizia lo-in aki kalsuan ciang-in makaai upate kiphunsan thei-a, tua ciang-in, thumaanthutak deih-a apualaakngam mipite’ lakpan hong-om takteh “makaaite’ thu manglo, thutuampeek, nungzuih siamlo…,” ci-in makaai upate’ naaihuai tengleh makaai upate’ maaipha angahtuam-nuam mite-in siatgen-in langbawlna kipan thei-hi. Tuabang-a langbawlna athuakte inzong thudam-a akigen theihloh nungsang, “hihbang makaai upa…,” ci-in lungkia-in paikhia ahihkeileh kiheenkhia thei-hi.\nHihbang muhlehtuahte I’ minam sung-ah piang zomto ngekngek-a, tuni dongmah, maailam ahzong akizom totoding dinmun ahihi, banghanghiam cihleh Zomite ataangpi’ lungsim-ah tu-a neekpak dingciang muhna leh tu-a mite’ pahtaakpak dingciang bekmah kimu-a, Kawlte’ thuciin: Lee-thu-saa “ateii pen-in nezo” cih lungsim a-Kawlte’ sang-in kinei zawgawp tahi. “Amaaizum theite, azahkaaite asumh” ci liang-in maaizum nameel theilo-a, neekpak, dawhpak dingciang bekbek ngaihsut leh lunggulh-in akinei dinmun ahihi.\nTua ahihman-in minam, biakna, tualsung-a kipan kipawlna kimciat-ah lutang ahihkeileh innbul kineituam ciat-a, tua innbulte’ cih bangbang amangzoteng “pawlmi kipsuak/standing member”-in kiko/cih kimciat simsim-hi. Tua bang-in maaitang leh beh/phung, unau/tanau thu-in kipawlna vaaihawmna phual-ah mun honglaak ciang-in kipawlna hi nawnlo-in innkuan khat sung-a “I’ pa’ deih/cih bangbang-a I’ tat diamdiam”paizia-tawh hong kisuun-hi. Athu-inla, “democracy” cici kawmkawm-in, “thuneihnaletcipna/dictatorship”-tawh akalsuan ciatciat I-hihlam kiphawk khalo-hi.\nThuneihnaletcipna paizia-ah mipi’ lungdeih kaihkhopna om lo-hi. Akilawm ding-in mipi’ kiang-ah dawpna, dotna akibawl teei hang-in, khensatna leuleu ciang-in mipi’ tungpan akingah lungdeih pulaakna-tawh kizawitawn ngeilo-in, makaai upapipa’ deihna bang-in kikhensat ziauziau-hi. Tua bang-in Kawlgam thuneite-in hong ukzawh hong sawtluat man-in Zomite-zong tua kalsuanzia-mah deih ngaungau, hoihsa ngaungau hilehang kilawm zahdong-in tua kalsuanzia kizangh-a, makaai upate-tawh tanau/naaihuai zawdeuhte’ ading-in, “innkuan vaaihawm cihpen itna maantak-hi, Pasian’ deih-hi,….” amawkcih saamhang-in tanau/naaihuai lote’ ading-in kipaampaih seemseemna suak toto-hi.\nHih kalsuanzia leh nuntaakzia-in Zomite hong nelhsiahcip laaitak-in, hih nuntaakzia’ ziak mah-in minam sung-ah “hamphat nading ahih naakleh, kamkhat’ ading ahihnaakleh kidot, kikupzong kuul selo” ci-in mipi’ lungdeih cihthadah seppihte’ lungdeih nangawn dong manlo/nuamlo-in laziau, neziau, dawnziau cihte Zomite’ nisim nuntaakna suak maita-hi. Lamkhat pan-in “meetna ahih peuhpeuhleh laakmanman-a laakding hilel” cih-pen kipaksak mahmah-a, ala-manlo a-omleh ahaii, ateiilo, adualdaap, azahkaai ci-in kineu-et sim zawzek zahdong-in Zomite tualniam laai-hi.\nTomkaalno Akimangte Mitsuanna:\n“Neektheih, dawntheih, gilvah sakthei, dangkeu phasakthei,…” khempeuh supna hilo limlim-in “meetna” cih muhna-pen naakpi-a atoii ahihlam phawkthak ciatni. Tu-a I’ anneek denmah ciang-in gil sung-ah kigawizaan-in daaileen buuk-ah atungding, tu-a I’ tuidawn denmah ciang-in aniinteng I’ kal-in khaih ding-a, zunbuuk atungding,… bangmahmah iiplah taak/tham ding-a akho omlo-hi. Akimanh hun tomlua mahmah-hi. Ni khat nangawn kimanglo cihtheih ahihi. Zomite-in hih tomkaalno sungbek akimang muhtheihpak nate bekbek ki-mitsuan ciat-hi.\nTomkaalno kimang nate mitsuanna-in hun sawtpi’ ading naakpi tak-a supna lawhthei tawntung-hi. Khazihmi lote-in hongna telsiam unla: Elisha’ nungzuuipa Gehazi-in tomkaalno kimangte a-iiplahpak mah-in Naaman’ phaak natna khempeuh amah leh atu-khang ata-khang dong-ah belhcip-hi. Isaac’ tapa Esau-in tomkaalno kimangte a-\nduhpak man-in innluah thupha khempeuh taanlawh-hi. Achan-in tomkaalno kimangte aseelsim man-in ama’ minam buppi-in gaal lelhlawh-a, amah leh a’ innkuan buppi-in sihlawh uh-hi. Judas Iscariot-in tomkaalno akimang sum amitsuan man-in a’ Topa lehheek-a, gui-awk lawh-hi. Ananias leh Sapphira nupate-in tomkaalno akimang sum amitsuan man-in sihlawh uhhi. Khatveivei “meetna hilel ve-e, sum hong kipia, an, meh, zu, letsong…. Pasian phat-a lungdam tak-a saanding hilo-maw,” I-cihte anua ciang-in naakpi tak-a supna kipatna hithei den-hi.\nTomkaalno cih ciang-in saupi hilo, hun sawtlo cihna ahih mahbang-in tomkaalno’ ading khualna leh muhna leh saanna khempeuh thu saumuh lohna hipah-hi. Thu saumuh lohna-pen khang tampi’ supna hiden-hi. Ataangpi thaangsiahna nam khempeuh ol-in, iiplahhuai-a, duhhuai leh deihhuai sese-hi. Eden Huan sung-a ‘neek lohding singgah’-pen Laai Siangtho mahmah’ genna-ah, “neek nop-huai” kici sese-hi. Gaal akilehzol ciang-in anuampen-mah, lamdawtpen-mah, iiplahhuaipen asakding keekkeekte-mah zangh-in kilehzol-a, tua ciang-in kibuluh ziau-hi.\nThusau Etna pan-in Pankhopna:\nThu saumuh akisa mahmahte nangawn-in khial theilaai ahihleh thu saupi a-enlo mite peuhmah khialhbaih zawthamding cih thumaan ahihi. Thu-pen I’ khuak batzawh tantan asau theithei etsawm tantan-a, I’ muhcian zawhloh a-omleh athei zawdiakte dotding, tua kidotna-pen kamkumna hong suakding-a, kamkumna-in kitelsiamna leh pankhopna hong piangsak thei-hi. Thu saupi I’ etnop ciang-in baihlo ahihman-in thulakmi’ thulahna kisam-a, thulakmi cihpen “asiamsa leh apilsa-a asuak omlo” ahih ziak-in “muhlehtuahna ahau” mite’ thulah (advice)te manpha thei-hi. Teekthu moiithu hilo-in, “muhlehtuah (experience)” ahau mite-in thu saupi mu-thei uh-a, tuabang thulah I-lunggulh theih ciang-in ateek akhang-in kiliatsak, kiniamsak omlo-in kidottuahna leh kamkumkhopna kinei thei-a, tua-in pankhopna hong tunpih dinghi.\nAmawk-a Ngah khempeuh Thupha Hilo:\nTomkaalno kimangte mitsuanna-in “amawk-a ngah khempeuh lunggulhna” ziak ahihkeileh tua lungsim piangsak hamtang-hi. Hong nawt khaakleh kibawlpha pahlel ni-in: tulaai Pasian’ naseem akici Zomi (avekpi hilo) tampite-in amawkna-a ngah khempeuh Pasian’ Thupha cih-mah bulphuh-in mawkngah nading lampi-mah sialsial, ziikziik uhhi. Pasian’ naseem-in mipi-in aseh-uh ahihman-in amaute’ zialehtong ki-encik ciat-a, etteh (role model)-a akinei taangpi ahihman-in amaute’ zialehtong ziak-in minam buppi dektakte’ lungsim-ah mawkngahna kimitsuan kimciat-hi.\nMawkngah khempeuh “Pasian’ Thupha hi” ci-a, saanpah phangphang-pen Pasian’ mite leh mi-thupite’ zialehtong hilo zaw-hi. Pasian’ lawmpa cihna angah Abraham-in azii avuui nading leitang Hittite mite’ kiang-ah agen ciang-in, “Athahaat makaaipi-in hong mu-ung, bangmah hongpia kei-in, ka’ neih-uh khuul hoihpen-ah na’ zii vuui-in, ko kipaakding hi-ung,” acih hang-in Abraham-in, ama’ deihpen khuul omna lozau neipa Ephron’ maai-ah kuun-in, “Hehpihna-tawh na’ lozau honglei sak-in, ka’ zii ka-vuui nading” ci ngeungeu-a, nguun tang 40-tawh lei teekteek-hi. “Alas! Pasian’ thupha hilo-maw,” ci-in mangpah phuamphuam lo-hi.\nPasian mahmah-in, “Ka’ pahtaak Ka’ naseempa” acih Kumpi David-in meihaal-biakna leh kilawmtaat-biakna apiak nading-in loneipa Araunah’ kiang-ah agen ciang-in, “Kumpipa-aw, la tapeuh inla, na-lungkim bang-in Topa bia in. Hiah sagawh biakna ding-in ka’ bawltalte zangh inla, bawngleengte meihaal biakna singcih ding-in zangh in,” ci-in iitsiitna om hetlo-in pia-hi. Kumpi David-in, “Keimah-in amanh-zah ka’ piakloh-in Topa ka’ Pasian ka-bia keiding,” ci-in nguun tang 50-tawh lei teekteek-in Pasian bia-hi. Pasian’ mi kiciante-pen “Hihkaan Pasian’ Thupha om dingmaw,” ci-in kitaaklah laplap cihbang om ngeilo uh-a, Khazihmi diakdiakte’ etteh thamcing ding-in gamta uhhi.\nMinam, biakna, tualsung koikoi-ah upa hausa, makaai lubawk diakdiakte-in naakpi-a thumuhna sausak-a, mawkngah nate leh tomkaalno kimangte mitsuan lohding naakpi-a kisin kuulding-in ka’ seh-hi. Mawkngahte mawkbei-ciang hileh poilo-a, ahizong-in I’ hausa, upa, makaai sepna-a mipite’ maailam supna lianpi khaici atuhtuh I-hih khaakding-mah alauhuaipen ahihi. Makaai, haupa, upa, biakna makaai upate-in hih hong kisinzo peuhleh amaute mipi’ etteh ahihman-in minam buppi I’ piicin hunding sawtlua nawnlo dinghi cih keima’ uplehsaanna ahihi.\nTuhun Zomi minam-vaai naakpi-a asosaan hunsung kidopding tampi omding-in ka’ seh-hi. I’ kongtual, sumtual, inntual-ah bu hongtom-a, I’ thuneihna hong nelhsiah ding-a mapangte-in bangbang hongtah zong-in neekloh, laakloh, saanloh-mah minam’ maailam ading-in hoihzawtham dinghi. Tua bangte saanna-pen Pasian’ zia hilo-hi. I’ laaizom khat’ gen bang-in, “kisapteng ngenngending, kihuhsak gawpding,” cihpen muhna toiilua hi-a, amau’ gamtat theihna zahvaal bangmah peuhmah hong piaklohding lamtak atheilo ahihi. Amau’ tungpan-in theen-sawm/za ngahmah lehang-a, I’ gamlei hong neileh khangthak Zomite-in I’ mawhna hong maaisak zolo ding-a, sila suahlawh dinghi.\nHunkhat laai-in, Chin State sung-a hausapi khempeuh’ tung-ah Kawl Gamukte-in sumtang honkhat pia uh-a, tuulza 8- pan-in, 4, 2, tuul-sawm 8, 2 cihbang-in pia diudeu-hi. Tua hun-in hausate lungdam mahmah khading-hi. Ahizong-in tua’ ziak bekbek-in Kawl Gamukte-in, “Na’ gamleitang-uh hausate’ tungpan-in ka-leisa uhhi,” hongci hileltak mawk-a, ei khangthakte’ thuaklawh, suplawhna bulpi ahihi. Tu-inzong Kawl Gamukte baan-ah tualgaal kido hilopipi-a hongthat, hongsuam, hongbuan, sum hongsut mite’ khut pan-in I” khua I’ tui, I’ gam I’ lei asukha theiding thaang-antah (bait) te kithukhualsak-hiam, duhluat deihluat man-hiam-a “Pasian’ zia” mawkcih-a laakding, saanding-pen kilawm hetlo-hi.\nMihing I-hihleh kikhial vatthei mah-hi, ahizong-in tua khialhna-tawh akisuun mahmah khialhna khatvei khialhkiik teeiteei ding-pen mihing maan hi nawnlo-hi. I’ pulehpate’ hun laai-in khialzo hihang. Zehphi khinzo hihang. Khial kiikkiik, zehphi kiikkiikding I-hihiam? Pasian’ naseemte inzong citaktak leh siangtho tak-in Pasian’ na-mah hong seemleh lunggulh hihang. Minam makaai upate inzong muanhuaitak leh thumaantak-in minam hong makaihleh lunggulh hihang. Siamsinte-in lukhuneelkaai-bek mitsuan lo-in, siamcinna (qualification)’ ading-in siam hong sinleh lunggulh hihang. Hausa upate inzong ‘hausa’ cih minpua lianluan nuambek hilo-in, khualehtui’ phattuam nading-mah hong mitsuanleh lunggulh hihang!\nSumbawl paaibawlte-in khattang aituam hauhna’ adingbek hilo-in, unau, behlehphung, khualehtui’ nopuampih nading-mah hong mitsuanleh lunggulh hihang. Lokuan singpua-te inzong “kumkhat kham peuhlehang” cilo-in, logiit, sawllaak, lohon, anlaak hih hunteng lobuang hun-awngte zatsiam-in inntung innnuai, kongte, phaitamte-tawh kilawmtaatna lam-ah kisinleh lunggulh hihang. Biakna avom akaang kideidanna omlo-in, eima’ upna ciat-tawh khatlehkhat kizahtaakna leh kithupiibawlna khangkhaan theihding lunggulh hihang. Khua khatlehkhat kineubawl kisimmawhbawl cihte khiam-in, kilawmtaatna leh ki-unauna khangkhaan theihding lunggulh hihang.\nHihte sepsinna (practice) kip an lehang kuama’ huhna kisam tangtang loding hihang. Upazil-a Leitung Gamcinnamzil Pawlpi leh Gamcinnamzil Lawmh Sum te pan-in atheentheen asaangsaang-a minam huhnate ngahding muituum (target)-a neihding thupi zaw-hi. Hih huhna namte-pen ei’ gamlei-ah thuneihna I-neih loh-in akingah theinamte hilo-hi. I’ gamlei-ah thuneihna I’ ngah nading-in, apuatham alimci bang-a akimu minam hong susia-nuam mite’ citpiak nengneng nonote ciimsan tak-a nolhsiamding kisam-hi, banghanghiam cihleh khang tampi’ thuaktheih guu (poison) ahihi.\nTomkaalno kimangte etpak, muhpak-in apuatham limci khamah dinghi, nam viauviau khamah dinghi. Khoih kei-ni! “Haai sung-a aphuan seuhseuh, asan kiuhkeuh leenggahzu en kei-in,” acihbang-in, et-in nei kei-ni. Ane adawn khinsate-in hum nuam-in athukhuallua bang-in hong paupau uhlehzong neeksa zahtaakna ahihman-in thu lak-ah hello-in, thungetsak zaw-ni! Amaute’ ziak-in I’ minam akisiatding phal ngamding I-hihiam? Nang leh kei’ sepding kilawmte seem-ni. Thumaanna leh muanhuaina-tawh kipanpha-ni. Tua hileh Zomi Zogam hong paalluun dinghi.\nPrevious: Vasa dangtawh akibanglo “Muvanlai”\nNext: Tua Thawhkik Ni (The Resurrection Day)


url: =ZAM Thupuak :: 18 September 2016 :: ZOMI DAILY\nZOMI KHUADO PAWIPI PANKHOP NGETNA :: Zomi Ngeina Khuado Pawi picing takin I bawlzawh na dingin sum leh pai tampi kisam ahih manin muanna leh lametna lianpi tawh Khuado Committee in anuai a bang in ma i pankhopding kong zawn uh hi. *Khuakhat pan RM200 pan a tungsiah.*Biakna pawlpi khat ciang RM 300 pan a tungsiah.* Khua kipawlna leh Pawlpi pan bek hilo in, mimal inzong piaknop zahtek kipia thei hi. Tua banah khuado pawi a ding hong pia khinsa pawlpi leh khua kipawlnate tungah genzawh loh lungdamna kong pulaak uh hi. Topan na thungetna uh hong dawng tahen.Zomi bup akua maciat in mapangkhawm dingin muan na leh zahtakna lianpi tawh kongzawn uh hi.\nKhuado pawi a ding hong pia khinsa pawlpi leh khua ki pawlnate tungah genzawh loh lungdamna kong pulaak uh hi. Topan na thungetna uh hong dawng tahen.\nZomi Youth Association zumpi pan zaksakna tawh ki zui Zomi dongtuakte pianpihna phualpi ZYA, Zogam lei tang pan khua 101 ah kiphut in, itna sisan tawh Zomite nuntakna honkhia in mipi a neupen tungah itna tawh a semkhia kipawlna hi. A theibek hilo in Zomite a ding na sem tampi kipawlna zumpi lamna ah nang zong na kihel nop leh Malaysia gam pan a khak nuam peuh in ZAM ah hong puak un.\nUN ZUM AH HUH KIGEN THEI\nNuntak haksa, damlo leh Nupa kikal buaina cih te ah huh kigen thei hi. Ahi zongin huhna a gen nuam te in Min, UN Card no., Contact No., Huhngetna ahang, a masa pen kisap(gentehna :Ann, omna, damlo tawh ki sai) cih te kiging sa-in puak pah ding kisam hi. Damlo te tawh kisai in huh a gen nuam te in Siavuan te I memo kisam hamtang hi. Emergency(Tulian a kisam) te kal khat sungin vaihawm sak uh a, Urgent(a kisam mah mah) te kha khat sungin vaihawm sak in, Standard(ngei na or ponman) te kum khat sungin vaihawm sak uhhi. Huhna gennuamte in Monday-Wednesday nite ah zing sang 10:00 pan sun 12:00 kikal in UN zum ah kipai thei hi. Contact :03 2118 4800 or 4984\nBANK ACCOUNT KIBAWL THEI\nUN zum pan in Bank Account zong kibawl sak thei hi. A bawl nuam te in Boss nu a hih kei leh Boss pa kiang pan Recommentation(theihpihna lai) leh boss nu or boss pa I bank zah bang cih theih kul hamtang hi. Bank dang kibawl sak thei loin CIMB bek kibawl sak thei phot hi. A bawl nuamte in Monday-Wednesday ni te ah zing sang 10:00 pan sun 12:00 kikal in UN zum ah kipai thei hi. Contact :03 2118 4800 or 4984\nTg. Khup Sian Muan(Laaitui) Pa Khup Khan Khaang leh Nu Cing Deih Zam te tapa pen Thai leh Malaysia gam gi pan in 05-08-2016 ni in mang a, a mu I om leh hih contact No. te ah hong zasak un. Sum Khan Lian 012 347 5794, Sen Ngaih 016 667 4881\n1. Tun Sian Deih Piang(Tuikhiang) kibuaipih laitak\n1. Cing Za Sian(Sezang) :RM50\n2. Zam Dal Thang(Tuitum) :RM20\n3. Sian Siam Lian(Kaptel) :RM100\nZYA zum a ding\n1. Mualzang Khua Kipawlna :RM200\nPrevious: Lai kihilhzia hoih ka sak penpen… ~ Zomi Quavadis\nNext: Singapore Zinna Report ~ B. Muan Ngaihte


url: =USA pan Siama Ciinpi Kawlgam ki puakkik :: ZOMI DAILY\nposted on 22 January 2016 at 10:03 am Lomkholna: News, Paukhai, Zomi\nLaizom sanggam teng,\nKawlgam pan Pasian nasem Siamah Ngai Ngaih Ciin , Kalaymyo Zomi Theological Seminary a Lecturer fulltime leh Director of Bethel Nursery School pen Yangon panin Louisville , Kentucky Lamzuan in hongzin pen Jan 12 sun nai 12:25 hunin Chicago International Airport hongtung hi.\nTulaitak gamdang passport tawiteng nasia takin a check laitak nahi in, Siamah Ciinpi zong Immigration te leh custom ten thudotna leh avan puakte na en uha, avan sungah ama theihloh in akikhak Innkuan lai tuamtuam te na om ahih manin tuatawh sun thapai thudotna nei uha, atawpna ah Conference kahding bek nahia, ahizongin akisam lo lai pua nahih man in ci -in Jan 13 ni in Kawlgam napuakkik ta uhhi.\nZomi Pasian nasem te sungah hihbang tuahsiatna izak ciangin ikipuak pih mahmah hi.\nMailam ah phawk huai mahmah thu te:\n1- Akisam lo van leh laite ivan ah akihel lohding thupi mahmah hi.\n2- I van puak aomleh hongkhak te leh angah ding te kician takin itheih sinsen kul tuak hi.\n3- Thukhual luatna hangin hamsatna ituah ciangin khasiat huai mahmahhi.\nUSA hongzuan ding peuh in hih thu te hongthei khol mahmah un.\nSiamah Ciinpi pen tulaitak in nasepna maban zomdingin Kalaymyo tungkik ta hi. Thungetna tawh panpih ciat ni. Mailam ah cidam in US hongtun kik theihna dingin thungetsak ciat ni.\nAbeiding teng beikhin ta a, ahizongin itupna itun theilh pen ana mahmah thu ahihi. Biakna kampau leng bel Topa geelna khat omding hi.\nPrevious: US gamsung khualzinna pawlkhat – 20\nNext: Gamdang Pai ~ Hau Za Cin\nZomite’ pil nading Siama Ciinpi Pasian in a zang pak hi a, mailam ah a ut leh hong pai thei lai veve ding hi, cih lungmuanna nei hang. Mailam ah US bek hilo khualzinna khempeuh ah Kawlgam ih lut kik zongin ki dop huai ahihna warning hong pia a suak hi in, Siama nu dong tuahna pen Zomi khempeuh aading a, pil huai ahi hi. Eimi bek hilo nam dangte zong tu sawng teng tuak uh hi.\nUSA, Arizona pan Tg. Thang Lamh Khual (Suangdawh, Samte) in hongnusia\nHtoo Ee Lin in ka lawmngaihnu Nu Nu Mang pen akamsia hi ci


url: =Democracy! Democracy!! Democracy!!! ~ Hau Za Cin :: ZOMI DAILY\nposted on 1 March 2016 at 7:00 am Lomkholna: Article, Hauzacin\n….. cihte hong ging ciaiciai ta hi. Mipi in nakpi takin bildawh dih ni. Mite in awtawp tawh awng in kiko uh hi. Ei zong e. I awng dia. I kiko dia. A awng ngam teng bek i, a sikcip zo teng bek, mite a ci giapgiap ngam teng bek kikona aw i ngai den diam? Mipi kikona aw i za diam. Mipi kikona aw i ngai diam?\nWhere is democracy. Can we come out of autocracy? Authoritarian rule? Dictatorial policy. Intimidation tactics. Mipi sikcip gawpna. Mipi nekcip gawpna. Mipi kamdim a nawk gawpna tawh lau sak, sikcip, pausak ngamlo. Amau dikna (rights) genkhia ngamlo, tuate khempeuh pan i suakta takpi ta hia? Are you living in free society, a free country, with a free choices; or are you being dictated? Did you ever taste what freedom is? Suakta takin na nungta ngei takpi hiam? Suahtakna na ciamkha ngei takpi hiam? Egypt ah va pai in i va ciam diam? I va nam diam? Bang gim a nam tam?\nZomi, are you free? Tedimmi, are you free? ….. are you? …tell me are you??\nMipi te in mi khat leh nih bek in sikcip den uh hi cih a theih uh ciangin Arab gam ah kikona aw kiza hi. Arab gam sung ah mipi kiko lo in omcip thei nawnlo hi. Mipi in khat leh nih thuneihna tawh sikcip ut nawnlo uh hi. Amau zong amau deihtelna tawh kikepna, kimakaihna deih uh hi. Mi khat khentatsa vive tawh kum 20, 30, 40, or more kalsuan sawt salua ta uh hi. A lal te lal lua, a thuneite thu neilua, a lian te lian lua, a neute kisikcip lua…. lua lua lua lua …. .vive ahih ciang mipi in thuakzo nawnlo hi. Are we ready like them? Ei zong i ki gingkhol khinta hiam? Ei zong mipi aw i za ta diam? Ahih kei leh a pai ngei bangin paipai lai ding maw?\nAhih kei leh ei pen mipi deihna hi khin, mipi deihna dang om nawnlo. Makai khat leh nih thu bek tawh i pai kingeina seh lua ta lel, Founder leh President kimakaihna tawh i kalsuan sawtta lel ahih ciang a laihna ding ngaihsun zo nailo, ngaihsun baan nailo, ngaihsut kul sa nailo. A ngaihsun thei ding khangthak democracy manphatna thei kitamzo nailo. Mipi nengcipcip theih lai lel.\nMipi leltak utna lamlamah kihei thei lai lel… i ci hiam? Ahih kei leh mipi thuneihna a thupitna a thei nailo i hiam, a thei tam nailo ihi zaw hiam, a thei tam mah leh Bu semte sat pai dingin kipawlkhawm nailo ihi hiam? Bu te thu tawh ukcip mah in omom lai ding i hiam? Bu te taw mah liakliak lai lel ding i hiam?\nMipi in thu theih cian mahmah kisam hi. Bu kisa pawlkhat kam dimdim a pau te bek ling khepkhep in “himah sia”, “hi lua siaji”, “okay siaji” mah cici lai ding ihi hiam? Mipi a pil mahmah kei leh a kamsiam khat, nih, leh thum khawng bek in mihonpi pen a ut bangbang in thu bawl in phengvaat gawp thei hi. Tua ahih manin mipi in thu theihcian mahmah ding kisam hi.\nMipi a kipattahna omlo gam leh minam sungah mipi a tamzaw hai den ahih manin a thunei khat, a thuthei khat, a kihangsan sak khat, a pau ngam khat, a sikcip ngam khat in tua mipi tampi pen baih tak, olno in sikcip, omcip lel hi. Tua pen minam sung, pawl sung, khua sung, gam sungah zong ahi hi. Tua bang dinmun ah ei bel i om nawn ding ka um kei a, mipi in a hoih pen hoih hi, a hoihlo pen hoihlo hi a cih ngamna minam leh gam hi dingin ka ummawh hi.\nTua i hih nai kei leh nakpi takin i hihtheihna ding i hanciam kisam hi. Tua ahih kei leh a ut leh a ngap khat in thunei den ding, a gen khat peuh hi peuh kisa khin den ding, a hihloh lam a theite lah nial ngamlo, dawng ngamlo, langpan ngamlo in om ding hi. Tua bang dinmun ah i om leh a vom VOM ci ngam ding, a kang KANG ci ngam dingin mipi lungsim i kiseek kul hi. Hau Za Cin\nPrevious: Laibu thak tangkona le lungdamkohna ~ Dong Mung\nNext: Zomite Minphuahzia (phawkpak) ~ Pu Zokhai


url: =Kawlgam ah suangkhuk kicim, mi 9 si :: ZOMI DAILY\nposted on 2 April 2015 at 10:56 am Lomkholna: Myanmar, News, Sawltak\nKachin gam, Hpakant Township aom suangkhuk\nKawlgam khuakhunglam aom suangmanpha kizonna suangkhuk Jade Mine khat kicim ahih manin mi 9 si cih Kawlgam State Media te in buaina apiankhitzawh aninihni Wednesday ni in pulakkhia uhhi. Adang mi 20 bangzong mangthangciplai ahih manin, Rescuers Team te’n azonsan laitak ci uhhi.\nSuangmanpha zongin dumthuk pi 300 bang athuksuk suangkhup sungah atuahsuk laitak un atungpan kicimsuk hi ci’n Myanma Alinn Newspaper in pulak khiahi.\nHih suangkhuk kicipna pen Hpakant khuatawh aki gamla lualo aom gamsungkhat ah hi a, akiim apam ahzong suangkhuk nasem Mining Company tampi omzihziah hi.\nHihbangdan suangkhuk kicim pen Hpakant khuakiim tengah apiang zelzelthei thu hi a, adiakdiak in Mining Companies te ii paihkhiatkhit ahi leilak nenpakawm ah mimal in azongte’n hihbangdan Accident tuakthei zelzel uhhi. January khasung inzong hihbangdan in asihlawh atawmpen mi 2 peuhmah omding cih kiza hi.\nHpakant pen Kawgam ii Jade suangmanpha piangkhiatna phualpi ahih mahbang in nungkum October khasung akibawl Annual Gems Emporium ahzong US Dollar $3.4 Billion man ki zuakkhia hi ci’n Mines Ministry in genkhia hi.\nKumpi theihpihloh ahi illegal in aki zuaksim zong tuazah val manmah phading in ki ummawh hi. Adiakdiak in kumpi theihpihloh in aki zuaksim tepen Sengam lamah kidenpheina pahpah cihi. ZD Sawltak\nPrevious: Mr. Lee Kuan Yew in akhuasatna Singapore ciahsan ta\nNext: Thawhkikni Sermon – Nama kihong ding hi


url: =(TEDIM CHIN) Pasian' hehna icih in bang hiam? Mangmuhna 6:14-17.\nPosted Oct 08, 2021 nen Kevin J. Mullins A chhungah Character of God\nLaidal a kizial bangin vanpi kizialin maimang a, mual le tuikulhte khempeuh a omna uh panin maimangta hi. 15 Tua ciangin leitung kumpite le miliante, galkapmangte, mihaute le mi vangliante, silate le sila ahi lote a kipanin a kuamah peuh, mualtung a leihawmte sungah bu uh a, 16 mualte le suangtum lianpite kiangah, “Kote tungah hong kiasuk unla, tokhom tungah a tupa’ maitang le Tuuno’ hehna panin kote hong liah un. 17 Amaute’ hehna hangin gimna hun hong tungta ahih manin kua in thuakzo ding ahi hiam?” a ci uh hi."(Mangmuhna 6:14-17).\nHih laisiangtho munpen mawhnei khempeuh lausak na a akizang mahmah laisiangtho mun khat hi. Na kipuah phat kei ahih leh Pasian in ahehna ni ciang in hong susia ding hi ciin thu gen khat peuhpeuh in agen zelkhat ahihi. Hehna in hong kikhel sak bekhilo in hehna in aheh PaPasian in athumanglo ta pen mawhsak in, that hi cihdong ah hong leh musak hi. I upa ahi Zesuh in tua aheh Papasian in eite hong mawh sak na khempeuh eitangin hongpuak sak in Tua Zesuh hong tat na a sang lote Zesuh hong pai kik ciang amai tang ihmuh ciang in Papasian in tua hehna amau te pia ding hi ciin ki hilh lai hi. Hih in lungdam nathu man tatak mah ahi diam?\nHih pen keimuh dan in ganhing khawi khat thah natawh kibang zaw kasa hi.\nPasian' hehna hilh cianna.\nnomau’ ngaihsutna bang hi lo a,\nkeima paiziate nomau’ paizia bang hi lo hi,\nTopa in ci hi.\nVantung pen leitung sangin\na sanzawk mah bangin,\nkeima paiziate zong,\nnomau paizia sangin sangzaw a,\nka ngaihsutnate zong,\nnomau ngaihsutna sangin\na sangzaw ahi hi.". (Isaiah 55:8-9).\nPasian hehna (gitlohna) ihcih bang hicih pen hilh cian ding thupi penpen hi. Pasian' hehna cih thu i ngaih sut ciang in, ama paizia te eipaizia hi lo ci mawk ahih teh Pasian hehna icih zong eimuh zia hehna leh gitlohna tawh hong kileh bulh lianding hi. James 1:20 King James Laisiangtho in hih bang in na gen hi. "Mihing te hehna leh Pasian' dikna in nasem khawm theilo lo hi" cihi. Mihing te heh na leh Pasian' dikna pen themzong kinailo hi cih hih in siang takin hong lak hi. Bang hang hiam cih leh Adam leh Eve akipan mihing khempeuh mawh khin uh a Pasian tawh kigamla hi na cihi. ISV ah hibang in na ki gelh hi "Mihing hehna in Pasian deihna bangmah piang kia saklo hi " cihi. Genkik lehang mihing hehna leh Pasian hehna tawh pen kinak lamdan mahmah hi. Genteh na pawlkhat enlai ni.\n"Ka hehna le ka thangpaihna tawh ka thahlup ding misi luangte tawh a kidimsak dingin Khaldea mite in a hong sim ding uh hi. Bang hang hiam cih leh khuapi sunga a om mite’ gitlohna hangin hih khuapi panin ka mai ka seel hi." (Jeremiah 33:5).\nHih teng ah Pasian in ahehna leh agitloh na hong lahkhiat dan imu hiam? Pasian in "kaheh na leh a gitloh na tawh ka that hi" cihi, koi cibang a sem a hi diam? Hih khua pi sung a mite agitloh nahang in kamai tang ka seelhi" ciin gen beh hi. Mawhnei gitlohna leh hehna in alang te thuak na dingleh gimna ding piang sak a, Pasian' dikna hehna leh gitloh na in ama hong kepna hong ompih na khasia tak in lakhia cihna hi zawhi. Hih Laisiangtho mun hoih tak na ciamteh kik in.\n"Hehluatna hangin tomno sung\nnang kiang panin ka maitang ka seel a,\nahih hangin tawntung itna tawh\nnang kong hehpih kik ding hi,\nnangmah a hong honkhia Topa in ci hi." (Isaiah 54:8).\n"Kei kiang panin\nna maitang seel kei in.\nHehpihna tawh na nasempa\nhong hawlkhia kei in;\nkei hong nei pa na hi hi.\nHong paaikhia kei inla,\nhong nusia kei in,\nkei hong honkhia Pasian aw." (late 27:9).\nPasian hehna ihcih (gitlohna) in a maitang a sel hizaw hi. Ahih hang in tua asel pen Pasian ahihi. Amah in anung ngat san na tawh kineih in mawhnei khat a nusia ahihiam?\n"Sum deihluatna tawh na kipelh nadingun na nuntakna uhah kikem unla, na neihzah uh tawh lungkim un. Pasian in, “Note ka hong nusia ngei kei ding a, ka hong tamasak ngei kei ding hi,” hong ci hi. 6 Tua ahih manin kimuanna lungsim tawh hangtakin,\n“Topa, kei hong huhpa hi a,\nka lau kei ding hi.\nKua in bang hong cihzo\nding ahi hiam?”\nci ngam ni." (Hebia 13:5-6).\n"A honkhia zo lo dingin\nTopa zawngkhal lo a,\nkhua a za thei lo dingin\na bil ngong lo hi.\nAhih hangin note’ mawhnate in\nnote le na Pasian uh kikhenna\nhong piangsak a,\namah in note’ aw\nhong zak theih loh nadingin\nna khialhnate un ama maitang liah hi." (Isaiah 59:1,2).\nPasian in mawhnei te hong nusia ngei lo ding cih kician mahmah hi. Ahi zong hi mawhna in ama maitang (ama hong hehpih itna) sel a, ama kiangah ikiko ciang in hong zalo ding hi ciin hong khemlai hi. Hih pen Zesuh singlam teh tungah akikhai in a ma tung ah nakilang pah in na ki ko khia a, "Ka Pasian, ka Pasian, bang hangin kei hong nusia na hi hiam?” (Matthew 27:46). Amah in ih mawhna te pua khia ahih man in mawh na in a khem ding phal hi. Zesuh in hih bang a nacih pen late laisiangtho ana man kik ahihi:\n"Ka Pasian, ka Pasian aw,\nkei hong nusia na hi hiam?\nNong huhna ding\nka hong thumna panin\nbang hangin gamla om\nna hi hiam?\nKa Pasian aw, sunin kong kiko a,\nahi zongin nong dawng kei hi.\nZanin zong ka kiko a,\nahi zongin lungsim nopna\nka mu thei tuan kei hi." (late 22:1,2).\nAhih hang tun hih aneu 24 na en in\namah (Pasian) in a thuak mi’ gimna\nsimmawh bawl lo a,\nzong kihbawl lo hi.\nAma kiang pan a mai seello a,\nama tungah a koh ciangin,\namah in a za hi."\nTua leh en hih Pasian in "kaheh na tawmvei sung in nang kiang pan kamai tang kasel hi" acih pen bang ci bang in ei te in lemtuah thei ding ihi hiam? Ei te in ama itna i nial ngitnget ciang in, amah in eite utna pen amah in hong thatang sawl lo a, ama kiangpan ipai khiat ciang in, i mawh na in ama maitang hong sel ding amah in phal a, tua aphal na pen amah in hong nusia tawh akibang ahihi. Amah in eite a liangko tung ah hong puak kawm in amah in ahi ci sep ahihi:\n"Vantung mite’ hotkhiat hi loin,\nTopa mahmah in amaute honkhia hi.\nA itna le a hehpihna tawh\namaute honkhia a,\namah in a beisa hun khempeuhah\namaute hoihtakin a kem hi.\nAhih hangin amaute in lehdo uh a,\nama kha siangtho a dahsak uh hi.\nTua ahih ciangin amah pen\namaute’ gal suak a,\namahmah in amaute a do hi." Isaiah 63:9-10.\nHehpihna tawh hih athupi thu khat pen na mang ngilh kei in. Amau te in amah aleh do uh ciang in Jesuh in amau te atai san Isaiah in aci hilo hi. Amah in hih bang in genhi, amaute' lehdo nahang in Christ a upna ding pan in mawh na in amau te khem a amah pen amau te ado leh agal hong suak hi. Amau te kiangpan Mawh na in Ama itna maitang selhi.\n" A siangtho mi tungah\nna siangtho gamtat a,\nthukawi mite na galbawl hi." (late 18:26).\nHih bang lian a agam tate tung ah Pasian a gilo tawh kibang( hi leh kilawm) hi bang hang hiam cihleh mawh na in Pasian mai tang a liah asel ciang in amau te in amau maitang tekmah mu uhhi. Amau te ngaihsut na ah Pasian in amau te it na beinawnlo in agilo thu khenpa hi ciin um uhhi.\nPasian' hehna in mikhat ama angsung lunggulh na ah a phal ahihi.\nHebia kammal in Pasian' "hehna" akamal pen "אַף"(aph) aki la hi a, mawh nei mitung a Pasian "lungduai na" (anaph) tawh akam mal abulpi akibang ahihi. Tua akhiat na in nakhak sat natawh nakpan a nakkhiat na ahihi. Tua ahih man in Pasian' heh na i cih in nak haksa sa pi in akikhel nuamlo mi khat ama angsung lunggulh na ah apiak aphal kul cihna ahihi.\nPaikhiatna 4:10-13 ah Moses pen Pharoah mai ah amah guak pai ngam lo in Pasian kiang ah amatang a kampau ding ngen hi. Pasian in koi bang in dawng hiam?\n"Tua ciangin Moses tungah Topa heh a, amah in, “Levi mi na sanggampa Aaron om hi lo ahi hiam? Amah in hoihtakin thu a gen theihna ka cian theih hi. En in, nangmah a dawn dingin amah hong paikhia a, amah in nang hong muh ciangin a lungsim sungah amah kipak ding hi. 15 Nangmah in ama kiangah thu na gen ding a, thute amah na theisak ding hi. Keimah in na thugenna uhah kong huh ding a, na hih ding uh kong hilh ding hi." (Pai 4:14-15).\nPasian in ama heh na bang ci lak hiam? Moses lunggulh na piakna tawh lak hi.\n"Tu-in amaute’ lakah a om gamdang mite in anlim a lunggulh mahmah uh hi. Israel mite zong kap kik uh a, “Sa nek ding nei hi leeng maw! 10. Mite a innkuankuanun a milipin a puanbuk kongah a kahna uh Moses in a za hi. Topa nak hehlua mahmah ahih manin Moses lungkim lo hi. Topa’ kiang panin huih nungin, tuipi panin vamimte hong puak a, giahphual kiang hih lampang ni khat paina ciang, hua lampang ni khat paina ciang mah giahphual kimkotah kiasak a, lei maitang tungah pi thum bang a sah hi. Tua sun tawntung le a zan tawntung le a zing ciang tawntung mite dingin vamimte a khawm uh hi. Tawm a khawm pen mipa in beem sawm dim khawm a, amaute in amau adingin giahphual kimkotah tuate a pho uh hi. Sa a kigaih ma, amau’ ha kawmah sa a baang laipi mahin, mite’ tungah Topa hong heh mahmah a, Topa in gimna lianpi khat tawh mite a vatgawp hi. (Gam 11:4,10,31-33).\nHih teng ah Pasian' heh na leh anasep mukik hi hang. Heh pih natawh na ciamteh in, Pasian' heh na pen amau te in alung gulh uh sa nekna Pasian in apiak na lian tawh kilang sak hi. Hih thu piang pen late in bang naci gen hiam na ciamteh in:\n"Amah in vantungah\nnisuahna huih nungsakin,\nama vangliatna tawh\nleitaw lam huih paikhiatpih a,\namah in amaute tungah\nleivui zah-a tam sa zusak a,\ntuipi sehnel zah-a tam\nvasate a khiatsuk hi.\nAmau’ giahphual laizang,\namau’ omna kiim khempeuhah\ntuate a kiasak hi.\nAmau’ duh pen pia ahih manin,\namaute in ne-in gilvah uh hi." (late 78:26-29).\n"Tun hihteng ah Moses lai-at "Pasian heh in mite gimna lian pi tawh that hi acih bang aci nuam hiding hiam?"\nPasian in mihing' i lunggulhna apiak ciang in mihing te in Pasian pen mau te gal uh suak hi ci in um pahpah hi cih phawk in. Tun amau te tung a hong tung gimna pen Pasian kiangpan hi, Amau te agimsak pa pen Pasian hi ciin um mawk uhhi. Bangbang ahi zong in ahong tung natna ahih keh sih na pen amau deih tel na te in a apiang sak ahihi. Pasian in amau te' i suak tatak a a deihtel na uh buaipih loh natawh amau te a "sat" ahi hi.\nHih tawh kisai akicing zaw genteh na Saul sihna thu enni:Tua ahih ciangin Saul a thuman lohna hangin a si hi. Amah in Topa’ thupiakna a zuih lohna, le vankah khat thu dongin a lamlah ding a zonna, 14 le Topa’ tung panin lamlahna a zon lohna-ah Topa’ tungah a thuman lo ahi hi. Tua ahih ciangin Topa in amah that a, Jessi’ tapa David tungah kumpi gam a hei hi." (Ikhang 10:13-14).\nHih teng ah i sim ciang Pasian in Saul tha i ciin kigelh siset hi. Ahih hang Saul koibang in sitak pihiam?\nAneu thum pan guk dong simni:\n"Gal kidona in Saul neh mahmah a, thal tawite in amah pha-in liamsak uh hi. 4 Tua ciangin Saul in a galvan puapa kiangah, “Na namsau dok inla tua tawh kei hong sun let in. Tua hikeileh hih dawibia mite hong pai-in kei hong khelbawl kha ding hi,” a ci hi. Ahih hangin a galvan puapa in hih ngam lo hi; bang hang hiam cih leh amah lau mahmah hi. Tua ahih ciangin Saul in ama namsau la-in tua tungah puk hi. A galvan puapa in Saul a sihna a muh ciangin amah zong a namsau tungah kipuksuk sakin a si hi. Tua bangin Saul a si hi. Amah le a tapa thumte le a innkuan khempeuh a sikhawm uh hi." (Ikhang 10:3-6).\nHi teng ah Saul pen amah leh amah aki that ahih na pen siang mahmah hi. Tun hih lai siangtho mun ki keelki leh akilawm tegel koi ci bang in lemtuah ding ihi hiam? Pasian in Saul amah leh amah aki thah na pan in akep lohna tawh that hi. Pasian in Saul ama lunggulh na asem ding in phal in Saul in avawh bang in ama deih telna at ahihi. Hih in Pasian heh na leh gitloh na hi leuleu hi:\n"A gamtatna uh gentheih lohin siahuai uh a, Gibeah khua-a a gamtat ngeite uh tawh kibang hi. Pasian in amau’ mawhnate thei-in gim a pia ding hi. Topa in hih bangin gen hi: Israel kong muh cil-in hoih mahmah a, sehnel gam sunga a gah a zun kiuhkeuh leenggah tawh kibang hi. Na pu na pate uh ka muh cil-in hoih mahmah a, a hun ciangin a min a zun sitset theigah muh tawh kibang hi. Ahi zongin Baalpeor a tun uh ciangin amaute in Baal milim bia pah uh ahih manin, amau’ biak milimte ka muhdah zahin amaute nangawn ka mudah pah hi. 11 Israel-te’ minliatna teng vasa bangin leengmang ding a, amau’ sung panin ta suak nawn loin, nupi gai, naupaii cih zong om nawn lo ding hi." (Hosea 13:9-11).\nTua ahih man in, Pasian heh na pen amau te angsung (mihing kumpi) lungulh na piak na (or) sepsak na tungtawn in kilak zel a, Pasian gitloh na pen Saul amah leh amah a kithah na khak tan lohna tawh ki lang hi.\nPaul in zong Pasian' hehna hibang in na gelh hi:\n"Mihingte in a mawhna le a gitlohna hangun Pasian’ thuman seelcip uh ahih manin van panin a hehna hong kilang sakin a gimpiakna dingzia hong kilangsak hi." (Rome 1:18).\nPasian' hehna pen koi bang in kilangkhia hiam?\n"Mihingte tua zahta-in hailua uh ahih manin amau ututin a gamtat theih nadingun Pasian in khahkhong vet a, a zumhuai mahmahpi-in a gamta uh hi." (aneu 24).\n" Tua ahih manin amau utna bangin a zumhuaipi-in a gamtat theih nadingun Pasian in a khahkhong hi. A numeite un pasal tawh lupkhop ngeina zang loin a numeipihte mah uh lunggulhin lumkhawm uh a," (26)\n"Mite in a man ahi Pasian’ thu ngaihsutin nei nuam lo uh ahih manin amaute’ ngaihsut hoih lo bangin a gamtat theih nadingun Pasian in a khahkhia hi. Tua ahih manin a gamtat dingun a kilawm lopipi-in a gamta uh hi." (28).\nHih teng ah Pasian' heh na pen Pasian in amau te amau leh amau a koih ahih keh amau ut sem sak cih dan in hong hilh a, Pasian in amah tawh amite aki hhen theih nading suahtak na pia hi. Eite updan a Pasian heh phulak suksiat na Pasian sep hi i cih dan na hi het lo hi, ahi mah hiam?\nTuuno hehna icih in bang hiam?\nTuuno in Zesuh acih na ahih leh (John 1:29, 1Peter 1:18,19) Zesuh a heh ciang in bang ci hiam?\n"Tua ciangin kikhopna inn sungah Jesuh paikik a, tua lai-ah a khut a langkhat a zaw mi khat na om hi. Jesuh gamtakhial hi, ci-in a mawhsak nuam mi pawlkhat tua lai-ah om uh a, Sabbath ni-in hih mipa a damsakkha hiam, ci-in vil gige uh hi. Jesuh in khutzaw mipa kiangah, “Hih a mai lamah hong ding in,” a ci hi. Tua ciangin mite kiangah, “Sabbath ni-in bang i hih ding i Thukham in hong deih ahi hiam? Huh ding maw, gimsak ding; mi khat a nuntakna hot ding maw, thah ding; koi hong deihzaw ahi hiam?” ci-in a dong hi. Ahih hangin kuamah in dawng lo hi. Jesuh in hehmai tawh a kiim a pam en kawikawi a, ahi zongin a khialhna uh le a thuphawk theih lohna uh hangin mite khasiathuai a sa zel hi. Tua ciangin a mipa kiangah, “Na khut zan in,” a ci hi. Amah in zong a khut zan a, damin a ngeina bangkik hi. Tua ahih ciangin kikhopna inn panin Farisi mite paikhia-in Herod pawlte kimkhat tawh kikhopna neipah uh a, Jesuh a thah theih nading uh a vaihawm uh hi." (Mark 3:1-6).\nHih pen Zesuh in Pharisees te tawh aki nial na ahihi. Amau te puah tawm thukham in Sabbath ni a cina damsak ding khamhi. Zesuh in amau te lungsim en in, akim a mi te hehna tawh en hi" bang cibang hehna Zesuh in nei hiam? Hih teng a kigelh heh na in, amau te lungsim khauh luat na hang a "hehna" ahihi. Hih maikaite in khut zaw patung ah itna a neihloh na uh leh hehpih na aneih loh na uhhang in Zesuh pen dah in heh in a om ahihi.\nZesuh' hehna pen agal Pharisees te thah na tawh kilak khia lo hi cih hehpih natawh na ciamteh in. Zesuh in hoih tak in "Sabbath ni a apha ahih keh asia bawl ding koi kilawm nasa uh hiam? Nuntak na hon khia ding maw that ding?" ciin dong hi.Hih teng a etkak na ciamteh in:\nAhoih sepna= Nuntakna tan khia\nAsia bawlna= thah na\nNang leh nang kidong in Pasian ahi a aTapa in ahizong in asia abawl ngei hiam?\n"Siatna (Pasianhilo) in migilote that ding a,\nthuman a mudah mite\ngim kipia ding hi." (Late 34:21).\nAdang thupiang mite in a gen pahpah in Matthew 21:12-16, John 2:13-17) akigelh te ahihi. Khau tep alak khit ciang in, Zesuh Biak inn huang sung hong lut in aki cianlo biakna makai te leh azuau khem sumkhek te hong hawl khia hi. Ahi zong in hih thu piang na ngawn ah Zesuh lampan in ngongtat na khat zong kimu lo hi. "Amah in siatna ngongtat na bawl lo hi" ciin Laisiangtho lui sung ah kamsang pa in na gelh hi (Isaiah 53:9). Zesuh in kuamah sat ngeilo a ei hong kimawh sak hi a ki cite bek lau a atai mang ahihi. Bangbang ahi zong tua thu piang amu naupang te in lau hetlo in Pasian hong phat uh a mittaw khebai te in amah hong naih in damsak na hong ngah uhhi. A ki gilo biakna makai te leh agilo sumkhek te ading in Zesuh pen thukhen leh mawhsak pa bang hi. banghang hiamcih leh amau te in midang te tua bang in bawl uhhi.\nLike 18 ah Zesuh in hih genteh na na gen hi:\n"Amaute hoih kisa mahmahin, midang khempeuh a simmawhbawl mite tungah Jesuh in zong thugentehna khat gen a, “Thungen dingin biakinn-ah mi nih a pai uh hi. Khat pen Farisi mi hi a, a khat pen siahdongpa ahi hi. Farisi mipa dingin thu ngen a, ‘Pasian aw, kei pen midangte bangin a huaiham, a thuman lo, numei tungah a mawh mi ka hi kei hi; hua lai-a siahdongpa bang hi lo ka hih manin nangma tungah ka nuamna kong pulak hi. Nipikal khatin ni nih sung an ka tang a, ka ngah khempeuh sung panin sawm-ah-khat nang tungah kong pia hi,’ a ci hi. Ahi zongin siahdongpa pen a gamla simah ding a, vantung lamah zong dak ngam loin a dip humin kuncip a, ‘Pasian aw, kei mimawh mi khial pa hong hehpih in,’ ci-in a ngen hi. Ke’n kong cihin-ah, hih mipa pen Pasian tawh a kilemsa-in a inn-ah ciah a, a khat pa pen tua bangin ciah lo hi. Bang hang hiam cih leh a kiliansakte pen kiniamkhiatsuk ding a, a kiniamkhiatte pen a lianin kibawl ding hi,” a ci hi."(Luke 18:9-14).\nTuamah bang in nitawp ni ciang in, Zesuh pen phu alanuam thukhen pahi ci a aum mi te in Biak inn a Ama' mawh maisak na aum lo mi te bang in ama kiangpan tai in bu ding uhhi:\n"Laidal a kizial bangin vanpi kizialin maimang a, mual le tuikulhte khempeuh a omna uh panin maimangta hi. Tua ciangin leitung kumpite le miliante, galkapmangte, mihaute le mi vangliante, silate le sila ahi lote a kipanin a kuamah peuh, mualtung a leihawmte sungah bu uh a, mualte le suangtum lianpite kiangah, “Kote tungah hong kiasuk unla, tokhom tungah a tupa’ maitang le Tuuno’ hehna panin kote hong liah un. Amaute’ hehna hangin gimna hun hong tungta ahih manin kua in thuakzo ding ahi hiam?” a ci uh hi." (Mangmuh na 6:14-17).\n"Pa in kuama tungah thukhen nasep sem lo hi. Mi khempeuh in Pa a zahtak mah bangin Tapa a zahtak theih nadingun Pa in thukhen nasep khempeuh a Tapa tungah a pia hi. Tua ahih manin Tapa a zahtak lo mi khempeuh pen Tapa a sawl Pa Pasian zong a zahtak lo ahi uh hi.(John 5:22).\n"Thu a thei lopi-in kei na hong mawhsak uh hi; ahi zongin ke’n kuamah ka mawhsak kei hi." (John 8:15).\nThu umlo Jews te bang a amau leh amau thu akikhen te pen nuntak tawntung naa ngah ding in kilawn lo hi (Sawltak 13:46). Hihbang lungsim ngaih sut nasungah thu umlo mikhat amah leh amah nuntak na bulpi Topa kiang pan in kikhen khia hi. Ama angsung khual lunggulh na hang in thu umlo pa pen khasiat tak Pasian gamtat zia ahilo, mawh sakna, launa, thukhen na, bawlsiatna leh sih na te khempeuh a at ding in a ki nusia hi a, Pasian leh a Tapa in mi kuamah that ngei lohi.\n"Pasian pen ki-itna ahih manin itna a nei lo mite in Pasian thei lo uh hi. 9 Pasian in eite hong itna hong bangci lah hiam cih leh: Ama hangin eite in nuntakna i ngah theih nadingin a Tapa neihsun Pasian in leitungah a hong paisak hi. 16 Tua hi a, Pasian in eite a hong itna thu, eite mahmah in thei-in i um hi. Pasian pen ki-itna hi a, itna a nei mite pen Pasian tawh omkhawm uh a, Pasian zong amaute tawh a omkhawm hi. 17 Thukhen Ni ciangin kisuanna nei hetloin i omtheih nadingin eite in a cingtaak itna a nei ihi hi. Khrih mah bangin hih leitung i nuntakna-ah nungta-in gamta ihih manin tua bang kisuanna a nei lo ding ihi hi. 18 Itna nei lehang launa om lo a, itna cingtaak nei peuh lehang launa beimangta hi. Bang hang hiam cih leh launa i cih pen gimthuak ding kihtakna hi a, gimthuak ding a laute pen itna cingtaak a nei lote ahi hi. 19 Pasian in eite hong it masa ahih manin eite in itna i nei thei hi. Mi khatpeuh in, “Pasian ka it hi,” ci napi-in a Khristian mipihte a muhdah le a zuaupi a gen ahi hi. Bang hang hiam cih leh a muh theih a Khristian mipih a it lo mi in a muh theih loh Pasian it thei lo ding hi." (1John 4: 8,9,16-19).


url: =Alison, Iranian escort in Al Manama\nAlison – Iranian escort in Al Manama\nHI BB. Are you available in Bahrain?\nby mhd123 – 13 Dec 2021\nyes bb come ws please\nby ahmadmajeed107 (4 other questions) – 4 Dec 2021\nBb come ws please


url: =11. AMS China : Hang-chou Region (Raster Image)\n12. AMS China : Han-k'ou Region (Raster Image)\n13. AMS China : Han-tan Region (Raster Image)\n14. AMS China : Hs??-chou Region (Raster Image)\n15. AMS China : Hsiao-kan Region (Raster Image)\n16. AMS China : Hsia-p'u Region (Raster Image)\n17. AMS China : Hsiu-shui Region (Raster Image)\n18. AMS China : Huai-yang Region (Raster Image)\n19. AMS China : I-ch'ang Region (Raster Image)\n20. AMS China : I-yang Region (Raster Image)\n21. AMS China : Jui-an Region (Raster Image)\n22. AMS China : Liu-an Region (Raster Image)\n23. AMS China : Ma-ch'eng Region (Raster Image)\n24. AMS China : Nan-ch'eng Region (Raster Image)\n25. AMS China : Nan-p'ing Region (Raster Image)\n26. AMS China : Pang-fou Region (Raster Image)\n27. AMS China : Pa-t'an Region (Raster Image)\n28. AMS China : P'eng-shui Region (Raster Image)\n29. AMS China : Shang-jao Region (Raster Image)\n30. AMS China : Sung-men Region (Raster Image)\n31. AMS China : Ta-yung Region (Raster Image)\n32. AMS China : Ting-hai Region (Raster Image)\n33. AMS China : Wei-hsien Region (Raster Image)\n34. AMS China : Y??an-ling Region (Raster Image)\n35. AMS China : Y??eh-yang Region (Raster Image)\n36. AMS China : Yen-t'ai Region (Raster Image)\n37. AMS China : Yung-chia Region (Raster Image)


url: =Pipe Swing Hanger Pipe Swing Set Frame Hanger 2 38quot Or 25quot Pipe Swing Frame Galvanized Ductile Iron Pipe Beam Swing Hanger Swingsetmallcom Galvanized Ductile Iron Pipe Beam Swing Hanger With Loop – tulenius.info\nPipe Swing Hanger Pipe Swing Set Frame Hanger 2 38quot Or 25quot Pipe Swing Frame Galvanized Ductile Iron Pipe Beam Swing Hanger Swingsetmallcom Galvanized Ductile Iron Pipe Beam Swing Hanger With Loop\npipe swing hanger pipe swing set frame hanger 2 38quot or 25quot pipe swing frame galvanized ductile iron pipe beam swing hanger swingsetmallcom galvanized ductile iron pipe beam swing hanger with loop.\nswing set stuff ductile pipe swing hanger sssp from swing set stuff polypropylene rope yellow , a x nylon bushing swing hanger residential swing a x nylon bushing swing hanger residential, swing set stuff steel pipe swing hanger with sss logo sticker swing set stuff steel pipe swing hanger with sss logo sticker , amazoncom pipe swing set frame hanger pipe swing frame pipe swing set frame hanger pipe swing frame center playground hardware , galvanized ductile iron pipe beam swing hanger swingsetmallcom galvanized ductile iron pipe beam swing hanger with clevis, carbon pipe swing hangers fittings buy galvanized pig tail hookd carbon pipe swing hangers fittings, amazoncom marathon swing hanger for wood installation heavy duty marathon swing hanger for wood installation heavy duty hanger with ball bearing technology up to, ductile iron pipe swing hangers projects pinterest ductile ductile iron pipe swing hangers, ductile wood beam swing hanger hardware swing set stuff inc ductile wood beam swing hanger hardware quality outdoor, ductile iron pipe swing hanger commercial swing set replacement parts ductile iron pipe swing hanger, swing fittings shackles hangers joints links swing hanger clamp for round timbers or pipes complete with cast swing pendulum clevis bearing and bolt.\nPosted on 10/18/2019 09:50:08 pm Full size pipe-swing-hanger-pipe-swing-set-frame-hanger-2-38quot-or-25quot-pipe-swing-frame-galvanized-ductile-iron-pipe-beam-swing-hanger-swingsetmallcom-galvanized-ductile-iron-pipe-beam-swing.jpg


url: =Penang ah zatuikham Motorcycle hawlkhatin mawtawkhat satsakgawp :: ZOMI DAILY\nposted on 26 April 2018 at 9:46 pm Lomkholna: Malaysia, News, Sawltak, World\nMalaysia, Penang State sungah Motorcycle khatleh mawtawkhat themkha ki nawkkha in buaina pianghi. Tua buaina hangin Motorcyclist papen hehmahmah a, kitomgawp hehgawp in mawtaw zong satsakgawp cih NST pan kiza hi.\nPenang, Taman Sungai Nibong lamkabom ngei ah tuni Thursday thupiang hi a, mawtaw ahawlpen nupi naupaai khat hisawnsawn hi. Motorcycle tawh themkhat aki nawkkhak ciangin Motorcyclist papen hehmahmah a, amasa in sek “Hammer” khattawh mawtaw kongkhakman “Windows” teng khetsakgawp hi.\nTuatawh lungkimzo nailo in, Motorcycle Helmet tawh kipan leuleu a, Motor Windows tengmah satsakgawp hi.\nTuabangin Motorcyclist pa agamtat laitakpen ageinai aom te’n Video zaihkha uh a, tua Video Clip pen Social Media tungah ki thehzakpah hi.\nMotorcycle ahawlpa pen guihtheih khamtheih zatui “Drug” khatpeuh akhamsa hiding in ki ummawh a, zumnamel zong theilo in hehgawpmang hi.\nHihvai tawh kisai in palik thunei ahi Balik Pulau OCPD Supt A. Anbalagan in agenkhiatna ah mawtaw ahawl nupi pen naupaai hi a, kum 27 aphakhin khat cihi. Nau apaaizawh kha 5 aphakhin hi a, anau numeikhat nasepna ah akhading in apailaitak ahihi.\nTua naupaai nupi in mawtaw pen taklam ah pialdingin damtak in ahawl ahihi. Tualaitak in Motorcycle penin mawtaw ii amai aveilam nawksak hi.\nKi nawkkha in buaina apian ciangin nupi naupaai penin Police Station ah Report kabawlding hi ci’n agen ciangin, Motorcyclist papen hehgawp in akitomgawp kici hi.\nVideo: A motorcyclist became aggressive after an accident and used a hammer and helmet to break the windows of a car driven by a pregnant woman\nTuabang tengtawh Motorcyclist pa’n mawtaw asatsakgawp khitciangin tuaphual panin taimang vingveng hi. Ahi zongin Police Report kibawl a, buaina apianzawh nai 3 sungin Motorcyclist papen kimankhiakik ziau hi.\nMotorcylist papen kum 31 aphakhin khat hi a, abeisa inzong zatui tawh buaina tampi anei “Criminal Records” ahau mahmahkhat nahi sawnsawn hi.\nMotorcycle hawlpa ii gitlawh gamtatna hangin “Section 427 of the Penal Code for committing mischief and causing damage” thukhun tawh thu kibawlding a, thong kum 5 ciangbang kikiasak theiding cihi.\nMore: Penang ah palik kineih pasal khatin Kawlgammi numei khat bawlsia\nTuaban ah Police te’n Test abawlciang inzong zatui “Drug” azang ahihlah kimukhia sawnsawn ahih manin, “Section 15(1)(a) of the Dangerous Drugs Act 1952 for drug use” thukhun tawh kizui in atuam inzong thu kibawlding cih kiza hi. Sawltak #zomidaily\nPrevious: Ka pasal lungkimna ~ Nupi khat\nNext: Tedim Sipin ninkhawm mawtaw vai theihhuai


url: =Zomi le Power. Gelh : Pau Sian Lian - Laibu Saal\nHome > Thuluui/Articles > Zomi le Power. Gelh : Pau Sian Lian\nZomi le Power. Gelh : Pau Sian Lian\nZomi le Power\nGelh : Pau Sian Lian\nTu laitak politic lam ah kilo mun mahmah kammal khat-in power cih a hihi. Politic lam mipil te'n power cih kammal a khiat uhteh, i deih(lungtup) khat ngahzawh na dingin midangte zattheihna, na ci-uhhi. Makai khat, gam khat-in amau power zatna dingin a kisam pelmawh vanzat (tool) pawlkhat neih masak kulhi. Tua vanzat te pen power khauh, power nem leh smart power cihte ahihi.\nPower Khauh (Hard Power)\nThatang zatna (zum-le-hiam) zatna in power khauh zatna hi. Tua bek thamlo ngimna khat peuhpeuh tangtunsakna hangin pahtawina zong power khauh mah a hihi. Thatang zatna i cihteh a diak-in thatang, thauvui thautang mahtawh do gawpnate hi a, ciang(stick) zatna zong kici hi. Lungtup tangtun sakna hangin pahtawi na cihteh gentehna-in, nidang Myanmar gam-ah democracy tha piakna-in US kumpite le gam pawlkhat-in sumlam a kipan vaitampi-ah Myanmar gam hong gawt (sanction) uh a, ki-ukna kikhelna nabawl zahzah uh pahtawina-in gawtnate hong khiam nung cih policy a neih dante-uh a hihi. Hih pahtawi piakna pen ankam bulbawk (carrot/mongla-uh) zatna kici hi.\nPower Khauh Zia-le-tong\n- Gal bawlnopna lahna in galkapte galdo ding kigin sak detna, setlam pan ahizongin suktheih sukmawh tawh midangte phinna\n- Galhiam muanhuai theitata hanciam in bawlna\n- Zawhthawh nop gamte' zuak vante gam sungah lutsak lohna, zuaknop leh zong siah tampi donna, sum-le-pai lamah gawtna, thau-le-hiam zuak lohna, khaktanna\n- Gamsung a om vanleng tual, tembaw khawlnate zatsak lohna le a amau vanlengte limlim zong gamhuang sungah nawkkhuan piaklohna.\nPower Nem (Soft Power)\nNgimna tangtun nading in thudam tawh zolna a hihi. I ngeina, i upna le biakna te a kipan i ki-ukna, thukizaknate midangte’n thupi hong sa, deihgawh le hong eng theihna a hihi. Tuatawh ki meizom-in ei thu hong man nading in thudam, awnem tawh zolna a hihi. Thu lam tawh zolzawh limlim na dan a hihi.\nPower Nem Zia-le-tong\n- Palai (lengla) kikhahna tawh thudam in zolbawlna\n- Ngeina, upna, biakna le sandan kilamdangte theihsiamna\n- Gamdangte thangthu tuanthu le makaite mimal thupitnate theihsakna\n- Thupiang na khat peuhpeuh ah a hang le a thu ciantak-in zoptheih taktak nading, kan tiltelna, kisap leh research kician tak-in bawl-in kan masa, mipi te ngaih sutna kantel masa, dong kawikawi cihte a hihi.\n- Gamkhat peuhmah in power nem a deih leh (a) Ngeina hoih (culture – midangte lunglutsak na), (b) Politic tawh kisai man neihna (political values- gamsung gampua ah mite maitan sakna), (c) Gampua tawh kisai policy (foreign policy – thuman tak le thudik tak-in ukna nei a hihlam gamdangte’ theihpihna) te kisam pelmawhhi.\nMimal vai-in aki genteh mipite lungsim ngahbaihna, zahtak huaina, mipitawh kizop siamna, tupna kician neihna, mipi lungsim ngahzawh ngiatna hipah in minam le gam khat dinmun tawh gen lehang kumpi, party in mipite’ thukimpihna, theihpihna ngahna hi.\nHih power tegel pen kisam khawmtuak uhhi. Khat veivei teh power khat lam zawzaw kisapna lek thei zawhi. Gentehna-in mipilte muhna-ah Arab Spring lai, Arab gam a om mipite ngiat ki thutuak tak-in a lungpho man-un kikhelna piang hizaw-in thauvui thautang tawh kipan masa uh hileh kikhelna pi pianglo zaw dinghi, ci-uh hi. Ahi zongin galpi nihna lai-in America in nuclear bomb hong zat ek tak uhteh, galpi veng pan suak leuleu hi. Power te tonkhop dan le kizat theihdan ngaihsut huai thupawl khat om laihi.\n9/11 buaina pian ma-in Al-Qaeda te'n USA te phin zeuhzeuh zeeluh a, tua laitak president sem Clinton in Afaghansitan kumpite power nem zangin kamkhum tawh lengla na khahngei hi. Ahi zongin Talibante pen kamkhum ciangtawh kizol thei pawl hilo-in Al-Qaedate amau gam-ah suakta tak-in butom sak veve hi. President Bush leuleu lah 9/11 vai khitteh power zang nuam lua liangin, kisam lopi Iraq va do se a, ama lapsang nop democracy ki-ukna pen Arab gamte'n mudah lawh zawhi.\nHih power nem le power khauh cihte pen mihoih, misiate'n amau deih dandan-in a zattheih uh vanzat te a hih lam phawk huai denhi. USA in Taliban le Al-Qaedate do nading in power khauh a zat laitak uh, Osama Binladin in power nem tawh nungzui tampi na zol ziahziah zo hi. Hitler bangbel minam itna cih power nem tawh Germany gam ah miteng khemzo mawkhi. US galkapte power khauh zatna hangin Arab gamte ah minsiat dikdek laitak mahin Tsunami tuikhan thuak dikdek Indonesiate huhgawp uh ahih man-in, power nem a zang hong suakkik bilbel a, Asia gam pawlkhat-ah maipha ngah mahmah uhhi.\nHarvard University ah professor sem Joseph Nye in 1990 kum pawl-in, smart power cih zia thakkhat hong phuankhia-a, tu laitak America kumpi-in gam tuamtuam tawh kizop na-ah hih smart power mah zatpi-in nei uhhi.\nSmart power cih-in power omsa te geel (power khauh & nem) kisam dandan in gawmtuah in zatsiam na ahihi. Tuate geel gawmsiam na tawh vailian geel in eima neihzah zat theih vangilte(resource) tawh tuat khawm a gamtat na hihi. A mun a mual ciantak-in kankhitteh tua tawh kituak-in gamtat theihna zong hipah hi. A diakdiak in sum meetbawl dan-in genle hang kei lampan ka zatzah a sumlom (sumbul) tawh ka meet kikzo mahdiam cih tuatkholhna ahihi.\nKumpi khat bang hihleh a muanhuai, khauhpai galkap neihzawh nang hanciam kawmkal mah-in kumpi dang, gamdang makaite, gam tuamtuam a om kipawlnate tawh ki lawm bawlna, ki maingap semsem nading hanciam na ahihi. Gam vai-ah zawl hau semsem lehang thukhat peuhpeuh vaihawmteh amau' thukimpih le theihpihna kingah in mavang tuam mahmah hi. I aw zong thawl zawdeuh hi. Tua hih man-in smart power cihpen kipawlna khatkia, mimal khatguak ki pumpei, tangtat cihbang om theilo-in zawl, lawm-le-gual zotkul hamtang hi.\nSmart power zatna pen sunkhat thu-in ki nizawh theih ziauh hilo a, kal tampi kisiau khual zinna khat ahihi. Smart power zat dingteh ngaihsut masak hamtang huai thu pawlkhat omhi. Tuatengin\n- Ken bangdeih?, Bang thu sungnuam(agenda)?\n- Hih vai-ah bang kipawlna (institution)teng tawh kimei zomthei?\n- Hong pawm thei ding lawm-legual/zawl kuateng nei, kuateng ki zolbeh thei?\n- Ka thuneihna power bangteng hiam?\n- Ka power te koiah kizang thei hiam? Koicih zatleng bun phadiak dinghiam?\n- Power kizatna ding mun-le-mual, khuahun dante koici dan hiam?\n- Power nem le khauhte zatna pan piangthei ding thute ka khinkhai masa hiam? Hih power tegeel koicih gawmtuah siamding?\n- Ka power te a zattak mahdiam?\n- Mipi le belpawl gamte thukim pihna ka ngahzo hiam?\n- Bang (result, outcome) ngahkhia nuam? , cihte geel kawmin a kizom deudeu sepna khat ahihi.\nTua ahih man-in hih sepna pen bucing geelna khat zong kici theihi. Hihdan smart power zatsiam makai tawm mahmah lai a, Americate president semngei Theodore Roosevelt tepawl bek dan-in kiciamteh hi. Smart power zatsiam nading hanciam na-in sumbawlna lam, kipawlna lam, politic lam-ah gambup huam, khuakhat huam, veengkhat huam makaite thukhensat ziate kancianna, theihtelna ding sinna-in zong kizang theihi.\nSmart power tawh kisai gambup huam-in a kigenteh Norway gam pen etteh tak gam-in kimu diak hi. Banghang hiam cih leh,\n- Norwayte pen mipi ki-ukna ah kihual mahmah hi. Tua pen democracy kician, zatna zong a ci omhi.\n- UN ah ki thukimsa leitung gamhau pente’n gamzawngte gam hauhna GDP pan 0.7% piakding hita leh gamkhangto sa tampite-in pia zolo uh-a, Norway gam ahih leh GDP pan 1% gamzawngte huhna-in piakhia ekhi.\n- UN makaihna tawh leitung bup tawh kisai vai tuamtuam te-ah lawp tak-in kihelden\n- OSLO zum hongin, gam tuamtuamte’ gamsung buainate ven nading (peace keeping) lamah hanciam-in panpih uhhi.\nA tung a te pen kumpi lampan power nem zatna hi-in, mipi kipawlna lamte-ah zong power nem zangin ei deihdan-in gam dangte ki huzap zo veve hi.\nPower tawh kisai power nem, power khauh le smart power te i gen zo a, mipi makai khangno minthang Jeremy Heimans muhkhiat khangthak hun a power thak luanzia le power lui te kilamdanna tehkakna tomno zong i en pak dinghi.\nPower Lui Power Thak\nSum (currency) Ahual (current)\nMitawmnote neih (Held by few) Mi tampite bawl (Made by many)\nLa (download) Pia (upload)\nSawl (command) Hawmkhawm (shares)\nMakai bulphuh (leader driven) Lawm & gual bulphuh (peer-driven)\nKikhak (closed) Kihong (open)\nSmart Power Kua tengin Zangthei?\nKum zalom 21 khitlam, setkhuak pilna phatak-in hong khankhiat mahmah teh power ki thehthangna (power diffusion) khat hong omhi. Nidangin kumpite bek zattheih emailte tun mikim-in kizangta a, galkap ulian te bek zattheih satelite tawh leitung etna pen tun google earth zangin mi khatpeuh-in leitung bup pheklek ziau thei tahi. Tua ahih man-in power pen mi tawmnote sungbek ah om nawnlo-in ki thehthang ta hi. Thomas Friedman in tu laitak hunpen mi khempeuh in na khat peuh-ah, gamla tungzo zaw, kinawh zaw, tawmman zaw, thuklut zawk theihhun hi, na cihi.\nHih thuteng hangin smart power zat-na ah kihel thei(player) pen nam tam mahmah hi. Khenpi nih-in khen lehang kumpi lam le kumpi ahilo lamte (state actors and non-state actors) te hita hi. Kumpi lampan cihteh galkapte, thunei uliante cih telnop khin a, kumpi lo lam pan cihteh sumbuk zuakte, mediate cihdan, India gamte’ Bollywood a kipan USA gam a Harvard University dong kihel ngeingai hi. Kumpi ahilo lam-ah OXFAM, World Vision cihte kihel mah bangun Al-Qaeda, Boko Haram, ISIS cih mi ngongtatte zong kihel a, tua teng tungah power pen kithehthang zihziah tahi.\nPower kithehthang(power diffusion) meizom in tu laitak globalization hun-ah gam tuamtuam a om kipawlna khempeuh (kumpi lam, mipi lam) kizop, kimat, ki-awh ziazua na ong khauh pai semsem tahi. Tua ahih man-in, gamgi-kheng kizopna(transnational) cih kammal ki lim zat mahmah tahi. Hih gamgi-kheng kizopna cian tak-in enthei lehang Zomite’ kisap power koicih ngahding? Koi cihzatding? Koi-ah zang ding?, cihte tampi kingaih sun thei tuam dingin ka lamen hi.\nPolitic lam mipil Robert Keohane le Joseph Nye in a nuai-a lim bangin gamgi-kheng kizopna a om ziazua dan gentehna-in hong lakkhia uhhi.\nHih limdan kizop zia tungtawn-in Myanmar gam le USA gam kizop dan gentehna-in i enpak dinghi. Lungtup khat peuhpeuh a dingin kumpi le kumpi maitang sai-in kizop na om theihi. President Obama in ama lungtup ngah nading-in U Thein Sein tawh ki maitang tuah-in kumkhawm, zol theihi. Obama in gam tuamtuam kumpi lam kipawlna (UN, Security Council) tungtawn-in U Thein Sein tawsawn theihi.\nObama in USA gam a om mipi kipawlna (Human Rights Groups lamte le a tuamtuam) te tungtawn-in Myanmar gam a om mipi kipawlna (Actor Kyaw Thu, Yangon Free Funeral Services cihte) tawh kithuah-in Myanmar kumpi hopih theihi. A hih keileh Obama kumpi ngiat-in Myanmar gam a om mipi kipawlna (88 Generation Group - Open Society cihdan) tetawh kithuah-in ama deihna hanciam theihi. Tua bektham lo UN Security Council tungtawn-in Myanmar gam a om Myanmar Human Rights Council te thuhilhna tawh Myanmar kumpite phin thei hi. Mipi kipawlnate ut bangin zangthei cihna hilo-in luptup gina i neihleh sepkhop theih cihna hizaw hi.\nHih pen a telnop pak theih dingin ka geelpak hi-a, kipawlna khat peuhpeuh in hih phungpi te tungtawn-in kimawl theihna lahna hi. Ngaihsun zole hang tam semsem zaw lai dinghi. Zomite’n power i cihcih, Zomite lungtup ngahzawh nading in hih gamgi-khengkizop nate pan power zat nading, power lak nading, power khop nading phungpi pawlkhat kimu theihi.\nZomite le Power\nPower vai thukhup nadingin Zomite’n bang power teng nei-in, koicih zat ding cih kei mimal ngaihsut paktheih teng kong sung dinghi. A taktak-in hih pen Zomi bup khuak tui liangin kikup niloh kul thulu khat a hihi.\nZomi le Gamtat hoihna; Zomite pen nidang pek a kipan pu-le-pa te mi citak, thuman in minthang sa i hihi. Tua pen i soft power hi gige-in vaipuak khat peuhpeuh ah hong kimuang mahmah pahhi. Tua lungsim i pat kikkul hi. Koicih patding? Christian 99% omna Zogam-ah golhguk a kipan, gamtatsiatna(corruption)cih peuhmah omsak lo ding hihang.\nMyanmar gambup pen hih gamtatsiatna-ah uang lua khina, Zomite ukna zumte, Zomite teenna Zogam-ah golhguk piak kisang ngiatlohi, cih ngeina hoihkhat hanciam huaihi. Banghang hiam cihleh, golhguk nekna pen i biak Pasian in deihlo hi. I gam-ah tangpi nasemte kumpi-in khasum a zah nih hong khankhin hi. Mipih gamdang tung tampi-om ta a, sumlut om zawdeuh in kisap teng cing ahih pahloh hang nuntak lemzaw deuhhi.\nZomi le Thukizakna; Media pen zangthei lehang power khauh mahmah khathi. Tu laitak Zomi Radio station khat I hanciam tahi. Zomi Radio (Zo pau, Burmese), Zomi website (English, Burmese), Zomi Monthly Journal (Burmese) te hanciam huai mahmah hi. I Zomi radio ah minute themkhat a hiphial zongin Burmese program zong helhuai hi. Zomite upna, ngeina hoih, dinmun, haksatna, muhna le awgingte Myanmar gambup le leitung bup theihsak ding tupkul hi.\nKawllai in monthly journal ciangbang hanciam huai laihi. Zogam thu ki thei nuam semsem ta a, ei thu eimah-in mi dangte theih dingin i gen keileh midangte’n amau ut dandan in hong na gen ding uhhi. John Arquilla in, tuhun global thukizak hun-ah gualzawhna cih pen khat veivei teh kua galkapte’n galzo cihsang kua tangthu in zo cihtawh ki khensat theizeel tahi, na cihi.\nKidop ding khat-ah hih media nasep (industry) pen, mi teitang khat, mi tawmno, biakna, party khatte neihsa bangin zatkhak loh ding thupihi. Gentehna-in China kumpi-in media te pen amau deihkaih thute bekbek suaksak uh a, kuama lungsim la zolo pah uhhi. India Bollywood a hihleh kumpite sawhkhakna omlo in suakta ngiat uh a Bollywood hangin India-in leitung huam power khat neizo suak hi. Tua ahih man-in mediate zuihhuai thudik(media ethics) mah tawh sep huaizaw hi. Joseph Nye in, “The best propaganda is not propaganda” na cihi.\nZomi le Mipi kipawlna; Zomi sung-ah kipawlna thupi, omkhong lo kipawlna tam ta hi. GZA aki pan ZYA, TTWF, TYF, Siamsin, CNRWG, ECODS cihte om a, thapiak huai mahmah hi. Americate’ power nem neihbang aki lim kanteh, kumpi lampan sang mipi kipawlnate hang hizaw, kici hi. Myanmar gampen thukhunte ukna(rule of law) hat hetlo ahih man-in Zomi bup-in i dinpih ding, minam dangte’n Zomi, Zogam tungah thuman lo-in zawhthawh, simmawhna a omteh gamsung le gamtuamtuam kizopna thukhun tawh mipihte hong panpih ding sitni(lawyer) network neizo lai lehang hoih dinghi. Gambup huam le gam tuamtuam a lawyer network te tawh ki theihneih zawhding thupi kha dinghi.\nZomi le Thu kikuptuahna; GZA khawmpi a kipan Siamsinte’n kumsim seminar nei a, Zosuan Tuailai Khawmpi, Zomi Forum cihte kinei khinhi. Hih khawmpite a hawmthawh om kha mah dinghi. Khawmpite pan sepkhiat na lam a kizom zalzal zo pahkei phial zongin khawlhuai hetlo hi. Mipi kimthei semsem hanciam-in muhna, ngaihsutna, veina kibang masa kei tase mahleh kimuh khop limlim, thu kikup khop, thu sinkhop, thu ngaihkhop, thu kikuptuah khop limlim pen picing nading kal masa kisuan-in ka muhi. Zogam Zomi mailam ki-uk, makaih, kilam zia ding a thu beek ahiphial zongin ki kumkum, geelgeel mai lehang zong kikhial lo dinghi.\nZomi le Gam tuamtuam Kipawlna; Zomi Innkuan USA in UN ah consultative status khat ngahta ahih man-in i lung dam mahmah hi. Gam tuamtuam a om Zomi kipawlna om peuhmah-in amau gam a mipi kipawlna te tawh kizop semsem zawh nading le omna a inntek kumpite theihpih kipawlna hihding zong hanciam huai semsem hi. Gam tuamtuam kipawlna UN cihdante ah zong i kihel zawh detding lunggulh huai mahmah hi.\nZomi le Palai Sepna; Democracy ki-ukna in mipite thu neihna ahih man-in a kizen mipi hihding kisam hi. Mipi palai i teelkhitteh omthawng sak lo a i haksatna, deihna, kisapnate ko, zasak-in kisap le MPte sepkhiatte bangteng hiam cih kan kik-in ahi bangbang mipi bup zaksak kik kulhi. Banghang hiam cihleh vai tampi-ah kumpi kihello-in lem ngiatlo pawl khat omse hi. MP te gawt nop man hilo-in democracy ki-ukna zia hong hita hi. Mipi bup le mipi palaite kikal-ah khauhtak sepkhop na (mechanism) khat i kisam hi. Tua sepna lam-ah kiva mipi kipawlna zong pantah, thapiak zawh ding thupi mahmah hi.\nItem Reviewed: Zomi le Power. Gelh : Pau Sian Lian Description: Rating: 5 Reviewed By: Cinpu Zomi


url: =BRUCE OLSON’ TANGTHU TOM KIM. - Laibu Saal\nHome > Thuluui/Articles > BRUCE OLSON’ TANGTHU TOM KIM.\nBRUCE OLSON’ TANGTHU TOM KIM.\nBRUCE OLSON’ TANGTHU TOM KIM\nBruce Olson pen November 10, 1941 in piang a, Scandinavian American Christian ahi hi. Colombia len Venezuela gam-a minam huham mahmaha kigen Motilone Indians kicite kiangah Lungdamna Thu puakpa hi ci-in kiciamteh hi. November 10, 1941 in Saint Paul, Minnesota, US ah suak a, Marcus Olson leh Inga Olson’ tapa nihte lak panin a nihna ahi hi. Olson’ pa Marcus pen investment banker hi a, a nu pen khua leh tui adingin nasem mi (socialite) ahi hi. Olson pen a neu tunga kipanin pau tuamtuam siam baih mahmah a, Greek leh Latin pau sin in, siam mahmah hi. Kum 14 a phakin Thuciam Thak sung a simna hangin Khristiante pen suah kik (piangthak) loh phamawh hi cih hong tel hi. Ahih hangin Pasian pen a khauhpai mahmah, thukhen ziauziaupa hi cih ngaihsutna hong nei a, Lutheran Pawlte nakpi takin hong langpan’ hi. Nitak khat Luka 19:10 - “Bang hang hiam cih leh a mangthangte a zong ding leh a honkhia dingin Mihing Tapa a hong pai ahi hi,” cih hong sim kha hi. Tua nitakin Pasian’ hopihna za a, a mawhna hangin Pasian tawh kikhen leh a mangthang ahihna hong kitel hi. Tua khitin Pasian in Amah zong dingin a bawlsa mihingte a deihna thu hong tel semsem a, tua nitak mahin Jesu kiangah ki-ap in, Jesu in a nungzuite’ tungah lungdamna leh lungnopna a piakte ama’ tungah a piakna dingin ngen hi. Jesu kiangah Pasian deihna leh lungkimna banga gamta mi ka hih theihna dingin hong huh in ci-in zong thu ngetna nei hi. Tua khit nungsang a nuntakna hong kikheel ta hi.\nMISSIONARY DINGIN A KUANNA:\nBruce Olson pen mi mawkmawk khat hi-in Pasian zahtak a, a thu mang ahih manin a na sem dingin hong kipia a, missionary a sepna ah eite adingin sin ding tampi om hi. Naupang cik ahih lai-in Jesu a Honpa dingin sang a, kum 16 ahih a kipanin America simlam gam a teng nam mawl ten Pasian amuhna dingun thungen in amau tawh kisai thu kan den hi. 1961, amah kum 19 a cin kumin Lai Siangtho Johan 4:35 sung a simna panin Topa in missionary dinga deih ahi cih kitheihna nei a, tua a kipanin Pasian nasem dingin khensatna nei hi. A nu leh pa in lemsakpih lo hi napi in Dollar 70 bek tawh Venezuala zuanin zinkhia hi. A sumte bei pah ahih manin a nisim taksapte ngahna dingin Pasian tung bekah kinga hi.\nPasian in Karasal khuapi ah pai dinga sawl hi-in theihna nei a, kamphathuai takin tua gam-a Health Minister tawh hong kimukha in minister in sepna khat pia a, Karasal ah a om sungin Spanish pau sin hi. Tua munah a om sung mahin Modilone minam lauhuai mahmahte’ thu hong thei in, amau laka Pasian na sep ding hong khensat ta hi.\nTheih kholh lohin Venezuala a gamdang mi om khempeuh in Venezuala nutsiatna ding kumpi lam pan thupiak khat hong om hi. Olson in a cihna ding thei loin lungkham mahmah in a om laitakin tua gam a President pa’ personal secretary a sem Irvin kicipa tawh hong kimukha uh a, tua mipa huhna tawh South America gamah om a namniam leh nammawlte’ laka missionary sep theihna ding phalna hong ngah hi. Ni bang zah hiam hong bei khit ciangin tangkhat kisa-in a nasepna ah a huh leh makaih ding kuamah nei lo ahih lam hong kithei hi.\nAhi zongin lungkia loin tua singnuai gammial lakah Modilone minamte zong dingin hong kipan khia in zan mial gamsa thawm tam mahmahna munah zan hun hong zang ta hi.\nZing khua hong vak ciangin a zinna sunzom in mualtung-ah kah to-a, tua panin a khuadak leh a nuai-a mun zaang ah buk neu cikcik bangzah hiam mu hi. Thanuam takin thungetna tawh tuamun lam zuan in pai hi. Tua khua-a hausapa leh khangnoteng sabeng-a kuan uh ahih manin numei, naupang leh teeksiate bek inn ah om uh a, sabeng a na kuankhia lo uh hi le uh tuamun a tun ma pekin gu tawh kithuah thaltang in Olson kaplum khin ding uh hi. Tua khua-a tun phet in a tamngai lakhia in mut a, tua a tamngai mut ging a zak ciangin tua mun-a teeng putek khatin zong ama tamngai saguh a kibawl hong lakhia in hong mut hi. Nai kal tampi sung a nih un tamngai mut khawm uh a, putek in nek ding vaimim leh dawn ding ‘chichi’ a cih uh pia hi.\nA zing ciangin tua khua hausapa sabeng a kuan hong tung hi. Ama’n Olson thah sawm pah a, ahi zongin tua putek in phal lo hi. Tamngai mut thei mi khat pen thah ding hilo hi ci-in gen hi. Tua putek in a innsung ah lutpih in tuasan ah a tute (grandsons) 4 damlo in om uh a, Olson in amaute adingin thungen in penicillin za tawh sun in, a vek un hong damsiang uh ahih manin Olson tua khua-ah hong tallang mahmah pah hi. Bang tan hiam zawh ciangin a zonzon Modilone namte hilo uh hi cih hong thei a, minam dang Hakos kicite ana hi uh hi. A zing ciangin Modilone minamte zong dingin hong kipankhia leuleu a, tangvalno khat in zui hi. Gamsung singkung sah mahmahna mun lamah paipih in, Modilone minamte’ lampi hilh in tua pan in tangvalno in nusia hi. Tua tangvalno in a nutsiat zawh phet in thaltang khat in a pheipi hong kha pah hi. Khua phawk loin kipuk pah hi. A hong khanlawh ciangin teipi tawi khangno bangzah hiam amah umkual a omte mu a, khangnote’ lak-a khat in a teipi tawh dawt lup hong sawm hi. Ahih hangin mi khat in phal loin a khua hausapa buk sungah paipih uh hi. Kamphathuai takin tua hun in hausapa sabeng a kuan ahih manin tua buk sungah lopa a kibawl luai khat-ah koih in nusia uh a, hausapa hong tun ngakin tua munah ni nih om hi. Tua munah a om sungin gilna in hong damlo a, ahi zongin zan lai-in tua mun pan paikhia in tai 10 a gamla luipiau khat hong tung hi. Gim gawp ahih manin sibup a, sabeng a pai mi pawl khat in tuak kha uh ahih manin Zato inn tun uh hi. Kal nih zawhin hong hat kik in Modilone minamte zong dingin hong kipankhia leuleu hi.\nKhua khat hong tungin tua minamte in amah a saan theihna dingun lampi ah a vangkim in letsong koih a, ni bang zah hiam zawhin a va et leh tua a letsong koihte na kila in tua munah puanza phelnih kisuah leh singgui nam khat tua minamte in a nek uh ‘yuga’ a kici nih na om hi.\nA ZONZON’ MIDOLONE MINAMTE KIANG A TUN’NA:\nA zing kik ciangin Olson tua munah va pai leuleu a, tangval 5 thal tawi va mu hi. A thal tawi uh a muh ciangin Olson kileh sawm in kihei a, ahih hangin tua tangvalte a dinna ngei uh ah ding uh a muh ciangin Olson in tua minamte ciin’ dan in amau mai-etna in a mitkhu tung ling sak lauhlauh a, tua phet in tangvalte in nuihmai takin amah va naih uh hi. Bang pen gen hiam cih thei tuan loin Olson in Modilone pau in bang hiam gen a, hih mun a va phak masak lai a Modilone mite’ kihona a zak a lotngah ahi hi. A kampauna in khua hausapa tawh kimuh ut ahihna tua tangvalte in thei uh ahih manun paipih uh a, lamkal ah sinna(jaundice) n hong dam loin sibup leuleu a, tangval ten pua in paipih uh hi. Modilone minamte up danin mi khat peuh ama tenna mun hi lo khat ah a sih leh a kisamsia (cursed) ahi cih ahih manin that loin puanbuk khat sungah a si dingin nusia uh hi.\nMi khempeuh a ihmut kal un Olson hong khanglo in bokvak in paikhia a, a tung zawn-a helicopter leng khat mu a, helicopter a tuangpa in zong leilak a mi bokvak khat mu hi.\nHong leng niam sukin Olson helicopter ah guangin len’khiatpih a, Modilone mite’ muh danin muvanlai lian mahmah khatin tuah mang hi cih ahi hi. Kal nih zawhin Olson hong dam kik a, tua a nutsiatsa khua mah zuanin hong kipan khia leuleu hi. Tua munah mitna neite kem in, mi tampi in damna ngah uh ahih manin tua khua a mite tawh hong kineel mahmah ta hi.\nTua minamte’ ngaihsutna ah sih ngeingei nading natna pan dam ahih manin cina damsak theihna dawi-ai khat nei hi in ngaihsun uh a, ama nasepna panin a tungah bat nei hi a kingaihsun uh ahih manin amah saang in muang mahmah uh hi. Modilone minamte pen buk lianpi khat sungah a honin tengkhawm in, innkuan khatin inndei tuam khat kipindan lel uh a, khaugui kiphan khawm tungah lum uh hi. A pasian uh Dibo, Dibo ci-in sam uh a, aksi khen lamah buk khat Iskorida a cih uh-ah teng bangin ngaihsun uh hi. Ama’ kiangah pai ut napi un a lampi thei lo uh ahih manun a pai thei lo uh ahih thu khawng gengen uh hi. Amau pasian muhdan tawh kizui-in Olson in Lungdamna Thu hilh a, “Pasian pen itna hi” ci-in pan hi. Modilone minamte tawh Pasian tengkhawm ut hi cih hilh a, A itna hanga Ama’ kiang zuatna lampi hilh dingin a tapa neihsun Jesu leitungah hong sawl a, I mawhna hangin si a, thokik ahih zia, a mawhnate uh pulak-a a kisik uh leh tua aksi khen gam buk-ah pai thei ding uh a hih ziate hilh hi.\nA thugen pen a tung lamin bangmah in sim lo uh hi. A hang pen Modilone pau in ‘mawhna’ cih kammal om lo hi. Ahih hangin Olson in ‘Dibo, Dibo’ pen a gamtat hoihlote uh hangin lungkim lo ding ahih thu hilh hi. Damdam in Topa’ lamah hong kihei uh a, a hong kihei masa pen Koraira a kici, amah thah sawmpa ahi hi. Olson in tua mipa a gam uh Colombo ah ciahpih in a nasepna sutzopna dingin huhna zong kawikawi a, motor boat (teembaw set tawh kithuah) khat lei hi. Za (medicine) leh Modilone minamte adinga kisam a sak van tuamtuam lei in, Koraira pen Lai Siangtho thu a hilh banah za zat dan nam tuamtuam, injection (kisut) ding zia leh van tuamtuam zat ding dan hilh hi. Koraira zui-in mi tampi in Khris hong sang ta uh hi. Olson in Modilone minamte’ lakah kum 28 sung sem a, Zato munpi (Health Centre) mun 10 ah hong hi. Mun 16 ah lo nasepna khantohna (agriculture development) ding bawl a, van zuakna (Local Market) 8 leh School 12 hong hi. Modilone minamte adingin Biakinn tampitak mah lam hi. Olson upna leh Pasian thu a man’na hangin kikhelna nasia takin om hi.\n“NA KIPIAK ZAWH PEUH LEH PASIAN IN NANG ZONG HONG ZANG THEI HI”.\n(CBA Pawlpi, Lamka, Manipur (India) in khasim-a a hawmkhiat Lungdamna Aw, December 2014 leh Wikipedia sunga “Bruce Olson” tangthu panin kong tei sawn ahi hi. A sim kha peuh Topa’n thupha hong pia kim ta hen. Lungdam).\nMimal Taangthu Pasian Thu Taangthu Thuluui/Articles\nItem Reviewed: BRUCE OLSON’ TANGTHU TOM KIM. Description: Rating: 5 Reviewed By: Cinpu Zomi